recursal/SuperWikiNEXT-32B huggingface dataset:
**蒙古話**係蒙古嘅話，屬阿爾泰語系蒙古語族，有好多方言，主要分咗中部方言、西部方言（衛拉特文）、北部方言（布里亞特文）同埋東部方言（科爾沁-喀喇沁）。

分佈
--

滿清由東到西蠶食內蒙後，又由南到北蠶食咗整個蒙古本部，跟著就以大漠做界分出咗「外蒙古」與「內蒙古」，仲規定啲人唔可以越界放牧，呢個就係近現代前內外蒙形成嘅由來。

### 分支

現代蒙古話嘅方言土語，根據返研究係可以分成三大類，就係以內外蒙嘅分片做基礎：

1. 內蒙古、外蒙古嘅本土類型方言土語。
2. 青海、甘肅、新疆同蒙古國西部嘅西部類型（衛拉特類型）方言土語。
3. 呼倫貝爾、蒙古國北部嘅北部類型（布里亞特類型）方言土語。

而由歷史度講，蒙古話下邊嘅方言土語可能仲多種類。現代散居各地嘅仲有唔少係保留咗古部落名，好似係乃蠻部、克烈部、札剌亦爾部、兀良哈部、郭爾羅斯部等等，啲住民有唔少人都係呢啲部落嘅後裔，而渠地原本語言嘅樣貌就經已好難辨認到。

通用嘅情況
-----

### 中國大陸

內蒙古自治區建立後，近現代統計係有近八成人口唔係蒙古人。到1988年為止，據計有近八成嘅蒙古人係以蒙古話做母語，到2020年左近呢個比數就跌到大概六成倒。

教育推廣
----

### 中華人民共和國

中共建政前係撐內蒙等民族地區嘅自立，出於一路統戰嘅利益而催生咗建政後民族自治地方嘅雙語教育制度。1963年中共內蒙古自治區黨委、人民委員會喺蒙古王烏蘭夫嘅主持下，頒發咗《關於加強民族文教衛生工作的若干規定》，提出實施「民族語文、民族教育、民族文化、民族衛生工作」四位一體嘅措施體系。其中最重要嘅部分就係雙語教學制嘅構想──喺内蒙嘅自治區建立「漢語授課」（一般中小學）同「蒙語授課」（民族中小學）兩個獨立嘅學校系統，而且都可以一路由幼稚園讀到博士。

不過由1980到1995年間，內蒙古嘅民族學校小學少咗1,409間，中學就少咗142間；而用蒙古話教書嘅學生佔少數民族學生嘅比例，小學同中學分別跌到去23.7％同20.2％。而單喺1997年就有232間用蒙古話教書嘅學校俾人殺校或者轉做其他類型嘅學校，大部分轉咗用普通話嚟教書。

睇埋
--

* 蒙古話保育運動

攷
-

1. ↑  Estimate from Svantesson *et al.* 2005: 141.
2. ↑  三、现代蒙古语的主要方言[*失咗效嘅鏈*] 方言志-蒙古语卷 内蒙古自治区地方志编纂委员会办公室
3. 1 2  四、近期內蒙古漢語教材抗爭事件觀察 政治大學民族系副教授藍美華主稿 中華民國大陸委員會
4. ↑  萌展／擴大漢語授課「動搖國本」：內蒙古為何爆發保護母語示威潮？ 2020-09-08 報導者 The Reporter
座標: 23°12′23.8″N 113°11′48.9″E﻿ / ﻿23.206611°N 113.196917°E﻿ / 23.206611; 113.196917
**石門**（粵拼：sek6 mun4）係喺中國廣東省廣州市白雲區石井鎮石門村同埋佛山市南海區里水鎮西華村入面嘅小北江同埋流溪河嘅交匯處。呢個地方喺宋元兩代都係羊城八景之一，叫「**石門返照**」。

「石門返照」嘅名係點嚟
-----------

喺廣州白雲區石井鎮石門村同埋佛山南海區里水鎮西華村附近，有兩條河交匯，其中一條係小北江，佢係西江同埋北江嘅匯合處，呢度水量好大、加上流得比較急，要挭鞕向西南行穿過呢帶岩石山崗，加上河道又開始有收整。而石門嘅兩岸有好多山，一到咗太陽出嚟或者係太陽落山嗰陣，出現嘅朝霞同埋晚霞，連埋好似雲霧噉嘅江水就組成咗一幅靚景。而兩岸嘅山景就倒立噉映咗喺水上面，正因為噉，先至畀人嗌咗係「石門返照」。呢度講嘅「返照」，實際上就係海市蜃樓。而呢個海市蜃樓係一個世紀之內都好難見到嘅。

石門返照嘅主題公園規劃
-----------

內文：西華寺
喺2012年8月，西華寺有新動作喇。喺佛山市南海區里水鎮嘅政府入面得到消息嘅係，喺西華寺古跡嘅原基礎上整間大嘅「石門返照」主題公園，用嚟紀念以前喺廣州人心入面留低深刻印象嘅嘅千年靚景。因為南海里水嘅金草洲頭係古代廣州水道嘅北大門。喺宋朝同埋元朝嗰陣時，出現過「石門返照」嘅羊城靚景。而佛山南海方面喺景點遺址入面規劃咗11公頃嘅公園，發掘入面嘅西華山、西華古寺、貪泉呢啲旅遊資源。

註
-

1. ↑  "石门返照"遗址要建公园 芳名邀广佛市民来起 互聯網檔案館嘅歸檔，歸檔日期2012年8月15號，. 廣州日報 2012-08-15

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
聚賢居
**聚賢居**（英文：**CentreStage**）係香港島上環荷李活道108號一個貴價住宅樓盤，基層設有地鋪。聚賢居係嚮中環邊嘅上環荷李活道地段，東邊近荷李活道警察宿舍、西面近上環文武廟、北面見荷李活華庭、南面近必列者士街雍翠台同埋永利街。 

聚賢居總共兩棟高樓，高37層，近400伙，2007年1月入伙，有住客會所、泳池、健身室咁。佢賣樓時話近中環銀行區、蘭桂坊同中環蘇豪區，近梯旁交通方便、環境時尚咁。 

聚賢居嚮2006年以樓花開售，雖然呎價貴，結果貨尾就係頂樓個幾個複式單位，發展商恒基兆業話，留番嚟收租唔賣。其實等緊買家出到價就賣，預約重可以睇樓。

英文名稱
----

聚賢居英文名正確寫法係「CentreStage」，冇吉位嚮個字中間，而「C」同「S」字母係大寫。呢個名借咗澳洲一座同名藝術建築物改成。代表有品味作品。又英文名「Centre Stage」，係一套溫馨勵志外文片，中文名叫《舞國英雄譜》 Stage。嚮地產公司物業網上，寫Centre Stage分開嚟寫係可以方便外行人搵料。

睇埋
--

* 匯賢居
* 亮賢居
* 嘉賢居
* 尚賢居

出面網頁
----

* 聚賢居網頁
* 中上環聚賢居地圖
* 聚賢居物業資料

|  |  |
| --- | --- |
|  | 維基同享有多媒體嘅嘢：**CentreStage** |
母親節蛋糕
**母親節**係一個感謝阿媽嘅節日。喺美國、加拿大同埋一啲其他嘅國家，每年5月嘅第二個禮拜日就係母親節。喺其他一啲國家日子就唔一樣。做母親嘅喺呢一日通常會收到禮物。康乃馨被視為送畀阿媽嘅花。

起源
--

母親節係起源於古希臘。喺呢一日，古希臘人會向希臘眾神之母蓋亞致敬。之後去到17世紀中，呢個節日就傳到去英國。喺呢一日，出咗外面嘅後生仔會返屋企，送一啲小禮物畀阿媽。

而家嘅母親節係起源於美國，由安娜·賈維斯（Anna Jarvis，1864－1948）發起。佢成世人都冇結婚，一路陪喺佢阿媽身邊。安娜·賈維斯阿媽心地好，又好有同情心，佢話應該搞一個紀念日嚟紀念靜雞雞付出嘅阿媽，但係呢個願望重未實現佢就過咗身。

安娜·賈維斯喺1907年開始搞活動，申請母親節做法定嘅節日。節日喺1908年5月10號喺美國嘅西維珍尼亞同埋賓夕凡尼亞州正式開始。1913年，美國國會確定改每年5月嘅第二個禮拜日做法定嘅母親節，重規定呢一日家家戶戶都要掛國旗，表達對阿媽嘅尊敬。安娜·賈維斯阿媽生前最鍾意嘅康乃馨，就做咗母親節嘅象徵。

睇埋
--

|  |  |
| --- | --- |
|  | 維基同享有多媒體嘅嘢：**Mother's Day** |

* 父親節


|  |  |
| --- | --- |
| Stub icon | 呢篇節文係楔位文。歡迎幫維基百科擴寫佢。睇 • 論 • 改 • 歷 |
聖雅各福群會多元化社區服務中心
**聖雅各福群會**（**St. James' Settlement**）係香港一間慈善機構，總部喺灣仔石水渠街。聖雅各福群會現時係香港公益金受惠成員之一，接近五成經費來自社會福利署。

歷史
--

聖雅各福群會由聖公會何明華會督同啲熱心人士喺1949年創辦，最初名叫「聖雅各兒童會」，喺石水渠街北帝廟嘅一個偏廳開始推行兒童工作。1963年喺堅尼地道建成6層高會所（稱為「舊大廈」），服務漸趨多元化，由兒童同青少年服務拓展至長者同埋復康服務。1987年位於石水渠街嘅總會落成啟用。1990年開辦現時稱為「中西區長者地區中心」嘅首個灣仔區以外服務單位，其後陸續發展其他新服務單位，主要分佈港島北岸，由西環至柴灣，共有廿幾個單位，為唔同地區人士提供服務。

組織結構
----

### 執行委員會（2016-17年度）

參考
--

1. ↑  St. James' Settlement - 執行委員會

出面網頁
----

* 聖雅各福群會

| 香港聖公會 |
| --- |
| 香港墳場教堂．會督府．教堂禮賓樓．靜修院 |
| 行政 | 主教長．主教院．總議會 |
| 禮儀 | 《公禱書》（黑皮公禱書）．《聖餐崇拜禮文 (第二式)》．聖人曆同教會年曆 |
| 機構 | 

|  |  |
| --- | --- |
| 教育 | 幼兒教育議會．小學監理委員會．中學委員會 |
| 福利協會 | 聖基道兒童院．聖雅各福群會．婦女總團．麥理浩夫人中心 |

檔案館．《教聲》．宗教教育中心 |
| 史 | 維多利亞教區．港澳教區 |
| 香港聖公宗教堂一覽．澳門聖公宗教堂一覽

---

Category 類． **聖公宗指南** |
搵緊奧地利電影嘅話，請睇〈**蝴蝶效應 (電影)**〉。
蝴蝶拍翼，第二度打大風？
**蝴蝶效應**（粵拼：wu4 dip6\*2 haau6 jing3；英文：**butterfly effect**）指喺個動態系統之中，最初條件有些少變化，都會令成個系統出現巨大嘅連鎖反應，係種混沌現象。蝴蝶效應喺混沌理論之中成日講到。

概論
--

睇埋：混沌理論
以下係蝴蝶效應最出名嘅講法：想像有隻蝴蝶喺一度地方飛嚟飛去搵花蜜食，佢拍翼會造成空氣嘅微細流動（細變化），再想像呢股微細變動引起周圍嘅空氣出現一連串嘅變化，最後喺地球嘅第二度引起龍捲風（大變化）；混沌理論講緊嘅，就係噉嘅現象－個系統嘅初始狀態唔同咗少少，跟住落嚟嘅變化規律都會唔同嗮，彷彿就好似個系統係完全「混沌、無章可循」噉嘅樣。

蝴蝶效應噉嘅現象喺自然科學同社會科學上都可以觀察得到：例如經濟學噉；想像兩個經濟體（複雜系統）A 同 B，一開始嗰陣（{\displaystyle t=0}）兩個經濟體狀態完全一樣咁滯，不過响一開始嗰時 A 嘅人口大過 B 少少，例如 A 人口係 100,002 而 B 人口係 100,000；直覺上會認為，A 同 B 跟住落嚟嘅變化會係一樣咁滯，但實際嘅研究發現並唔係噉－實證嘅研究表明，兩個經濟體有可能會隨時間變到完全唔一樣，例如 A 變成世界最大經濟體，同時 B 進入經濟衰退，最後 A 嘅 GDP 係 B 嘅 10 倍。

睇埋
--

* 混沌理論
* 複雜系統
* 臨界過渡
* 關鍵物種

攷
-

1. ↑  Hasselblatt, Boris; Anatole Katok (2003). *A First Course in Dynamics: With a Panorama of Recent Developments*. Cambridge University Press.
2. ↑  Gaspard, P. (2005). *Chaos, scattering and statistical mechanics* (No. 9). Cambridge University Press.

拎
-

* Weather and Chaos: The Work of Edward N. Lorenz. A short documentary that explains the "butterfly effect" in context of Lorenz's work.
* The Chaos Hypertextbook. An introductory primer on chaos and fractals.
**大角嘴碼頭**係舊底香港一座碼頭，喺九龍大角咀西面，畀人坐油蔴地小輪來回大角嘴同埋中環港內綫碼頭，曾經係香港主要碼頭之一，最後因填海拆咗。個位置大約係家下港鐵東涌綫奧運站北端，滙豐中心對出。

史
-

未有大角嘴碼頭之前，大角嘴碼頭連巴士總站塊地，原來係海來嘅。即係亞細亞油倉對出一角凹咗入去嘅海皮，有油倉碼頭。個凹位正正係就家下𣾀豐中心，而海邊就家下海景街度。後尾大角嘴開始發展，大同船塢同其他重工業搬走起多層大廈，最後連油倉都搬埋。個凹位就填咗，起咗碼頭同巴士總站，而櫻桃街就拉長到巴士總站個位。

原本小輪係大角嘴東面旺角嘴嘅旺角碼頭開嘅，1960年香港政府打算將塘尾道由旺角嘴亞皆老街伸長到官涌佐敦道，要填海起路。1972年4月23號旺角碼頭搬到大角嘴呢塊新填地，而原碼頭就填咗做渡船街。新嘅大角嘴碼頭唔單止有船搭，出面重有個大角嘴碼頭巴士總站，即家下𣾀豐中心個位，等巴士可以接人坐船過海。

1978年11月6號，大角嘴碼頭留咗一邊做開中港客運飛翔船，船係去廣州嘅，所以叫**港穗碼頭**。呢個係1949年之後，第一條開返嘅中港客運航綫。1988年，喺尖沙嘴起咗中國客運碼頭（又叫中港碼頭），呢啲船就轉晒去中港碼頭上落。

1992年6月1號個碼頭就執咗。因為香港有玫瑰園計劃，大角嘴對出填晒海，加上香港有地鐵（家下港鐵）、巴士代替小輪，就無再起返。個巴士總站重用多幾年，1995年5月8號先停用，啲巴士綫搬晒去奧運站周圍嘅新屋苑。碼頭海皮位起咗條深旺道，同埋地鐵奧運站。

參攷
--

1. ↑  Town Planning Board (1960). *Hong Kong Town Planning Board. Kowloon planning area no. 2, (Yau-Ma-Tei) outline development plan*. Hong Kong: Government Printer.
大元帥府碼頭
 **大元帥府碼頭**（粵拼：daai3 jyun4 seoi3 fu2 maa5 tau4）
，前稱**石涌口碼頭**，係廣州一客運碼頭，喺海珠區濱江東路嘅江灣大橋東邊隔籬，江灣路嘅最北邊路口東邊冇幾遠嗰度。

歷史
--

佢之前係廣東士敏土廠嘅運輸碼頭。嗰時嘅廣東士敏土廠係中國嘅第二大水泥廠，喺1907年起。1917年，孫中山俾人揀咗中華民國軍政府海陸軍大元帥，佢就揀咗喺珠江南邊，石涌口附近嘅廣東士敏土廠嚟搞大元帥府。後嚟孫中山重離咗任，就喺石涌口碼頭坐船去上海。佢喺1923年㧸咗陳炯明出咗去之後就返咗嚟廣州，就喺呢度上咗岸嚟重新起過大元帥府。而大元帥府前面嘅石涌口碼頭，之前係停喺孫中山嘅總統坐艦——永豐艦（後嚟改咗名嗌「中山艦」）。喺20世紀70——80年代，之前起嘅**石涌口碼頭**往返**東堤碼頭**嘅過江輪渡，喺江灣大橋開通咗之後就停咗。之後廣州市客輪公司就申報，將之前嘅「石涌口碼頭」嘅名改咗嗌「大元帥府碼頭」。

2014年11月4號，廣州水上巴士公司就將之前嘅S2綫同S11綫合併咗，改成從芳村去到廣州塔。究竟點解，係因為呢兩條路線重疊咗。

航綫
--

 

|  |  |  |
| --- | --- | --- |
| 上一站 | 廣州水上巴士 | 下一站 |
| 天字芳村← | **大元帥府**S2綫 | 中大→海心沙 |
|

附近嘅建築同景區
--------

* 孫中山大元帥府紀念館

註同攷
---

註
1. ↑  2018年11月10號，S2綫同S11綫再次合併兼延長到海心沙。

攷

1. ↑  芳村到廣州塔 坐船將可直達[*失咗效嘅鏈*] 南方網
**卡倫數**系形式如{\displaystyle n\times 2^{n}+1}（寫作{\displaystyle C\_{n}}）嘅自然數。

若質數{\displaystyle p=8k-3=2n-1}，{\displaystyle C\_{n}}能被{\displaystyle p}整除。根據費馬小定理，若p系奇質數，{\displaystyle p}能整除{\displaystyle C\_{m(k)}}對於{\displaystyle m(k)=(2^{k}-k)(p-1)-k} (對於{\displaystyle k>0})。

**廣義卡倫數**有時定義為{\displaystyle n\times b^{n}+1}而且{\displaystyle n+2>b}。胡道爾數有時稱為第二種卡倫數。

歷史和卡倫質數
-------

1905年，詹姆士·卡倫首先研究佢。

1958年Raphael M. Robinson核實{\displaystyle C\_{141}}系質數，且證明了若{\displaystyle n\leq 1000}，除咗{\displaystyle C\_{1}}和{\displaystyle C\_{141}}之外，{\displaystyle C\_{n}}均為合成數。

1984年Wilfrid Cellar又類似地核實了{\displaystyle C\_{4713},C\_{5795},C\_{6611},C\_{18496}} 和以上提到嘅卡倫質數之外，{\displaystyle n\leq 30000}嘅{\displaystyle C\_{n}}均為合成數。

截止2009年4月，已知嘅卡倫質數有141, 4713, 5795, 6611, 18496, 32292, 32469, 59656, 90825, 262419, 361275, 481899, 1354828 (OEIS:A005849)，n=1354000以下嘅卡倫質數已被搵到。可系，「存在無限個卡倫質數」呢問題仍屬估想。

系否存在質數{\displaystyle p}使得{\displaystyle C\_{p}}為質數同樣為疑問。

參考
--

* Cullen, James (1905). Question 15897. *Educ. Times* (December 1905), 534.
天水圍密集嘅大廈同周圍嘅魚塘
**天水圍**（粵拼：tin1 seoi2 wai4；英文：Tin Shui Wai）喺香港新界西北，原本係屏山鄉下嘅圍村，係后海灣嘅魚塘，家下係元朗西北一個新市鎮，行政上歸元朗區。

區內曾經因為人口突然增加，導致一啲社會問題，更被人形容做「悲情城市」。近年喺多個社會團體嘅關注同努力下，情況已經有改善。

史
-

天水圍一帶，舊時係后海灣一部份，係屏山對出嘅海。因為附近一帶河涌沖積，而成淺灘。而人圍海做鹹田，加速轉海為地。後圍田變成圍魚塘。

私人發展
----

1978年，長江實業（簡稱長實）同會德豐合股公司買入天水圍地同魚塘，用嚟日後起樓。1979年下半年，有中資背景嘅華潤集團買入該公司大部份股權，當時華潤佔百分之五十一，長實佔百分之十二點五。當時華潤想15年內起個50萬人口嘅新市鎮，但華潤唔夠錢起。後尾李嘉誠睇好天水圍，就慢慢吸納華潤之外嘅股權，到咗1988年，佢佔百分之四十九。

1988年12月，長實同華潤傾掂，發展嘉湖山莊，風險由長實揹，但長實會收多啲。1998年，天水圍嘉湖山莊七期全部起好。

新市鎮
---

同嘉湖山莊差唔多時間，香港政府打算將天水圍納入做新市鎮。1992年，區內第一個公共屋邨天耀邨起好。

註
-

1. ↑  〈【重案現場】勿忘悲情城市中的血淚慘劇　刀殺妻女自殘亡〉.
2. 1 2  〈李嘉誠少年與青年的成長經歷〉. 原著喺2010年1月4號歸檔. 喺2009年6月14號搵到.
| How to read a taxoboxHow to read a taxobox**西米椰子** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
| （未分級） | 鴨蹠草類 Commelinids |
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 西米椰子屬 *Metroxylon* |
|
|
|
|
|
|
|
| 種 | **西米椰子 *M. sagu*** |
|

 |
|
| 二元學名 |
| ***Metroxylon sagu***Rottb. |
|
|
|
|
|
|
|
|
|
|
|
|
|
|
|

 **西米椰子**（粵拼：sai1 mai5 je4 zi2）
（學名：*Metroxylon sagu*），又叫**西谷椰子**sai1 guk1 je4 zi2，印尼華人又叫**米樹**mai5 syu6，係棕櫚科西米椰子屬嘅常綠喬木，原產地喺南洋地區，而家喺馬來半島、印尼嘅群島、巴布亞新幾內亞先至搵到。呢種樹識得出大米，亦係植物界最多澱粉嘅植物。

樣
-

樹幹超直，樹皮入面超多澱粉，葉3~6m長，四季常綠，一世凈開一次花。佢嘅樹皮幾禁kam1蟲蛀。

生長
--

雖然西米椰子生得比較快，10年內可以生到10~20m高嘅大樹，但壽命好短，最長命冇廿年咁耐，開完花之後幾個月識自己枯死，澱粉喺開完花之後好快消失嗮，得返空嘍嘍嘅樹幹響度。

用途
--

西米椰子嘅莖入面啲澱粉可以整成西米、重可以做工業漿糊；嫩芽可以當成菜食；葉柄可以做建築材料；樹皮可以做紡織材料。

相
-

有關嘅書
----

|  |  |
| --- | --- |
|  | 維基物種有資料講：***西米椰子*** |

* 中国少年儿童百科全书 自然·环境 第451－452页　浙江教育出版社 ISBN 7-5338-1946-2/G·1942
* 稀有植物大探秘 第318－319页　金盾出版社 ISBN 978-7-5082-6715-9

連出去
---

|  |  |
| --- | --- |
|  | 維基同享有多媒體嘅嘢： **西米椰子** |

* 西谷椰子树 中文百科在线
* 含淀粉最多的树干--西谷椰子树 植物365
* 西谷椰子树 "大米"制造能手 923.com
**薰衣草**（粵拼：fan1 ji1 cou2；繁體字：**薰衣草**
；英文：**Lavender**）係臺灣三立電視台負責整嘅一部電視劇。曾經俾好多間電視台（包括咗亞洲電視嘅本港台同廣東電視台嘅珠江頻道在內）買咗佢嘅版權嚟播。呢部電視劇重係臺灣嘅第一部偶像劇。

劇情
--

梁以薰本身搞咗遺傳性心臟病出嚟，而青梅竹馬嘅季晴川喺細個嗰時就成日照顧佢。就喺佢走之前，晴川重話咗佢到咗20歲生日嗰日先至返嚟搵佢。結果以薰就決定咗用佢嘅命嚟等佢嘅愛。結果過咗10幾年，晴川就整咗「搵薰衣草嘅戀人」（繁體字：尋找薰衣草的愛人
）嘅演唱會海報，重搵返以薰返嚟。而真愛終於搞掂咗病魔嘅奇跡殺到呢對喺度等緊真愛嘅戀人度。而以薰就冇理到自己嘅病，夾硬要迎接新嘅生命出嚟，佢諗呢個係佢哋真愛嘅象徵。晴川一直睇住同照顧佢，重幫以薰同佢哋嘅BB整咗首《幸福的瞬間》嘅歌。而晴川喺電台諗住唱呢首歌嗰時就死咗，凈係丼低晴川響度，用一世嘅回憶嚟諗返短而靚嘅愛……

主演
--

* 許紹洋………………季晴川
* 陳怡蓉………………梁以薰
* 林韋君………………MAGGIE
* 王建隆………………童惟聖
* 張宇豪………………季晴川（細個嗰時）
* 徐子喬………………梁以薰（細個嗰時）
* 林姮怡………………梁以晨
* 徐貴櫻………………梁母
* 陳宇風………………杜修祺
* 夏靖庭………………Peter

珠三角區播出情況
--------

呢部片喺珠三角地區入面，曾經俾亞洲電視嘅本港台同廣東電視台嘅珠江頻道買咗佢嘅版權嚟播過，但係佢哋嗰時嘅集數唔一樣，加上廣東電視台珠江頻道比亞洲電視本港台嗰次早播完。而廣東電視台珠江頻道嗰邊就影咗16集，而亞洲電視本港台嗰邊凈係影咗10集。

出面網頁
----

* 薰衣草 (三立电视) 官网
**降B大調絃樂四重奏大賦格**（**Große Fuge**），係貝多芬‎嘅單樂章絃樂四重奏作品，作品編號133，原本打算用來做 Op130 嘅終曲樂章。篇樂章以技術上難度同埋佢絶對唔妥協嘅內省性格（就算喺貝多分晚期作品之中）出名。曲寫喺1825年同1826年之間，貝多分已全聾。

本來貝多分作首賦格來收結渠嘅第十三絃樂四重奏。但因為篇樂章喺當時樂手太難，聽衆亦唔受落，所以出版者請渠另寫段新嘅終曲。出晒名硬頸嘅同唔理公衆意見口味嘅貝多分，呢下同意咗，咁就以作品編號133出版首賦格。

跟手渠寫咗章輕啲、同op130 其他樂章近啲嘅新終曲。現今好多演奏者都會攞晒兩章終曲出來奏。

首演後班聽衆要求 encore 中間兩段樂章。貝多分好嬲。有報導話渠發牢騷：「咁點解渠地唔 encore 首賦格？剩係嗰段應該重覆！成班牛！驢！」

多數十九世紀樂評都睇低大賦格。Daniel Gregory Mason 話「反感」（"repellent"），而 Louis Spohr 就叫渠同埋其他貝多芬晚期作品做「無法理解、無改正嘅恐怖」。但係，自從廿世紀初，啲評語就係咁升。而家好多人算大賦格做貝多分成就嘅一頂峰。史特拉雲斯基話：「[篇嘢]絶對係支當代音樂，而且永遠都會係當代。」

分析
--

樂章開始係24音節「序幕」（*Overtura*），介紹賦格兩主題之一：來自貝多分十五號絃樂四重奏（op.132）「謝神曲」（*de:Heilige Dankgesang*）嘅旋律。

跟住貝多分一下跳入強烈不和（*dissonant*）嘅雙賦格，其中第二主題有大幅度嘅跳音，四支琴發出三連音、斷音（？dotted figures）同交叉旋律。

跟住呢段賦格嘅係一連串調、節奏、緩急互相對比嘅樂段。有時一節會忽然斷咗，製造出岩慚同意外嘅結構質感。將近尾時，音樂慢落來，時有長嘅停頓，跟住序幕重現，帶入急速嘅終結。

好似貝多分其他晚期嘅終曲（例如第九交響曲嘅歡樂頌），支賦格可以當做由多段子樂章組成嘅大樂章。每一小節都建立喺原初主題嘅一次變奏上。作曲嘅手法亦係同期嘅代表：夾埋有變奏曲式、奏鳴曲式、同賦格曲。旋律性嘅G♭ 節差唔多係成篇慢板樂章。有啲樂評嘗試用奏鳴曲式去分析成篇嘢。

手稿重見
----

2005年十月13號，有報導話賓夕凡尼亞Wynnewood嘅柏爾馬神學院（*en:Palmer Theological Seminary*），有個圖書館員揾到鑑證過嘅貝多分1826年手稿，標題「Grosse Fuge" (a piano four-hands version of the op. 133 string quartet finale)」。呢篇嘢即係貝多分嘅134號作品，係改篇畀鋼琴四手聯彈嘅，已經唔見咗115年咁耐。2005年12月1號，蘇富比拍賣份手稿，以英鎊賣咗畀個無名氏。後來呢位無氏喺2006年2月公開咁送咗份手稿同埋百卅九份罕本原本畀紐約朱利亞音樂學院，大家就知道渠係 Bruce Kovner。位手稿嘅來歷（?*known provenance*）：1890年喺柏林一本一覽上出現、拍賣咗畀俄亥俄辛辛那提一個工業人。1952年，渠個女送咗份手稿同其他嘢（包括莫札特嘅幻想曲）畀賓州費城一間教堂。唔知間圖書館點樣攞到份手稿。

呢份手稿有乜重要？貝多分掹呢樂章出渠支四重奏時，仍希望大家有得聽。當時嘅做法就係改編畀鋼琴［［四手聯彈］］，等大家可以係屋企自己彈。好多渠嘅大型作品都有咁嘅改編。當時出版者已經委托咗人改編，但貝多分唔滿意效果，所以決定自己來。咁就寫成呢份手稿，用作品編號134發表。呢份稿記住成個改篇過程，而家人可以喺度睇下貝多分點作曲。

Große Fuge同大衆文化
---------------

大衆文化度亦有回響。P. D. Q. Bach寫咗篇 spoofical 嘅「最大賦格」（*Grossest Fugue*）。Kim Stanley Robinson寫咗本小說 *Fifty Degrees Below*（New York: Bantam Books, 2005）講全球暖化，其中一幕，有條友一路顛咗咁吸緊塵，一路係兩間房開盡個咪播大賦格同埋「鍵盤奏鳴曲」（*Hammerklavier*）嘅賦格樂章聽。

Oslo 絃樂四重奏拍咗「出」叫 *The Brothers Gahl and the Beethoven Code*嘅戲，其中貝多分嘅四個私生子用die Große Fuge嘅能，同violism（bratsjismen）嘅stamitzian黑暗力量打咗場文化同埋存在戰。Alfred Schnittke放咗大賦格嘅嘢入渠第三絃重。Mark Doty1995 嘅詩集 *Atlantis* 包括一篇"Grosse Fuge"，討論經典音樂、內省同埋愛滋嘅病毒。

料
-

* *The Beethoven Quartet Companion*, edited by Robert Winter and Robert Martin (1994: University of California Press) is an excellent reference for information on Beethoven's quartets.
* *Beethoven's Quartets* by Joseph de Marliave (originally published in 1928; republished in 1961 by Dover Press).
* Joseph Kerman, *The Beethoven Quartets*. New York, W.W. Norton & Co. 1966. ISBN 0-393-00909-2

參閱
--

* String Quartets Nos. 12 - 16 and Grosse Fuge, Opus 127, 130 - 135 (Beethoven)

彈出去
---

* 譜
* Alex Ross, "Great Fugue: Secrets of a Beethoven manuscript," *The New Yorker*, 2006-02-06.

* Brødrene Gahl og jakten på Beethovenkoden, the film about die Große Fuge by the Oslo String Quartet
**五十鈴**（いすゞ自動車株式会社，Isuzu Motors Ltd.）係日本一間汽車製造廠，主要出巴士同埋貨車。

早喺1916年，Tokyo Gas and Electric Industry（東京瓦斯電気工業）同埋Tokyo Ishikawajima Shipbuilding and Engineering（東京石川島造船所）已經有出汽車嘅計劃。1929年Tokyo Ishikawajima Shipbuilding and Engineering汽車生產獨立，成為Ishikawajima Automotive Works（叫石川島自動車製造所），並喺1933年同DAT Automobile Manufacturing（ダット自動車製造）合併成Automobile Industry Co. Ltd.（自動車工業株式会社）。

1937年，Automobile Industry同Tokyo Gas and Electric Industry汽車生產同埋Kyodo Kokusan K.K.（共同国産自動車株式会社）合併成Tokyo Automobile Industry Co. Ltd.（東京自動車工業株式会社）。Tokyo Automobile Industry喺1941年改名Diesel Motor Industry Co. Ltd.（ヂーゼル自動車工業株式会社）。

1942年，日野車廠喺Diesel Motor Industry分拆出去。Diesel Motor Industry喺1949年改名叫五十鈴。

產品（部分）
------

* 五十鈴MT
* 五十鈴LT底盤
* 五十鈴LV底盤
* 五十鈴Gala
* 五十鈴Super Cruiser

睇埋
--

* 五十鈴巴士製造

出面網頁
----

* 五十鈴（英文）

|  |  |
| --- | --- |
|  | 維基同享有多媒體嘅嘢：**Isuzu** |
**薯伯伯**（Pazu），真名**尤弘剛**，係旅遊寫作人，喺香港互聯網興起早期就開始有寫旅遊日誌，近年亦有時會評論時事同埋討論網絡保安議題。

個人經歷
----

佢早年係喺香港浸會大學生物系畢業，喺1996年創立咗兒歌網站《Pazu兒歌網》，另外自2000年起不定期喺網站上面分享旅遊日記，而網站亦改名做《Pazu兒旅網》。

另外，佢亦喺2007年至2019年期間，曾經喺西藏拉薩經營「風轉咖啡館」。

社會議題觀點
------

佢曾經因應《香港蘋果日報》被逼結業同埋資金被政府凍結，鼓勵香港人轉用加密貨幣平台配合穩定幣（佢推介用Coinbase同USDC），替代日常同朋友之間嘅財政交易。

參考
--

1. 1 2  〈風轉西藏〉. 《蘋果日報》. 2009-03-08.`{{cite news}}`: CS1 maint: url-status (link)
2. ↑  〈Pazu 薯伯伯 | 立場新聞〉. 《立場新聞 Stand News》. 原先內容歸檔喺2021-10-02. 喺2021-10-02搵到.
3. ↑  〈三步開戶口，平民離岸恩物 | Pazu 薯伯伯 | 立場新聞〉. 《立場新聞 Stand News》. 原先內容歸檔喺2021-10-02. 喺2021-10-02搵到.
4. ↑  〈朋友之間嘅小額夾錢，用 Coinbase 真係好方便。〉. *Facebook* (英文). 原先內容歸檔喺2021-12-29. 喺2021-10-02搵到.

出面網頁
----

* 薯伯伯喺Facebook嘅專頁
* Pazu兒旅網
**特質理論**（英文：**trait theory**）係性格心理學上其中一個最重要嘅概念。根據特質理論，性格呢樣嘢可以想像成由一個個嘅**性格特質**（personality trait）組成，每個特質都係一個可以喺人之間有差異嘅心理行為變數。例如衝動（impulsivity）噉，衝動被指可以想像成唔同人之間嘅自控能力差異－有啲人比較擅長壓抑自己「去攞想要嘅嘢」嘅行動，有啲人冇咁擅長做呢樣嘢，後者算係比較衝動。

除此之外，特質理論仲好睇重研究「邊啲性格特質比較緊要」嘅問題：原則上，人可能具有嘅性格特質有數唔嗮咁多個；不過廿一世紀初嘅特質理論研究者一般都認為，有一部份嘅性格特質係零舍緊要嘅，意思即係話呢啲特質會對一個人嘅人生成敗造成零舍大嘅影響－例如想像做一份研究，俾一班人做性格測驗，發現某啲性格特質同精神健康有特別大嘅統計相關。當中五大性格特質就出嗮名有講到五個俾人認為係對一個人影響特別大嘅性格特質。

重要特質理論
------

睇埋：性格心理學
* 五大性格特質（Big Five personality traits，B5）
* 黑暗三角特質（The Dark Triad personality traits）
* 衝動（impulsivity）
* 感覺追求（sensation seeking）
* 認知需要（need for cognition，NFC）

... 等等。

睇埋
--

* 心理測量學
* 心理建構
* 社會認知

攷
-

1. ↑  Oshio, A. Taku, K. Hirano, M. & Saeed, G. (2018). Resilience and Big Five personality traits: A meta-analysis. *Personality and Individual Differences*, 127, 54-60.
2. ↑  Leutner, F. Ahmetoglu, G. Akhtar, R. & Chamorro-Premuzic, T. (2014). The relationship between the entrepreneurial personality and the Big Five personality traits. *Personality and Individual Differences*, 63, 58-63.
**姜至鵬**（粵拼：goeng1 zi3 paang4；簡化字：**姜至鹏**；1989年3月6號—）係中國內地足球員，山東青島人，踢進攻中場。而家效力緊中國足球超級聯賽嘅廣州富力。

職業生涯
----

### 俱樂部

姜至鵬喺根寶足球基地入面搞過青訓，喺2006年入咗上海東亞嗰度先至開始佢嘅職業生涯，甚至重做埋波隊嘅主力。喺2010年底，姜至鵬同佢嘅隊友王佳玉一齊去咗南昌八一（而家係上海申鑫隊）度踢波。甚至喺2011年中葉入埋國奧隊。而佢射入咗佢個人第一粒中超嘅入波係喺2011年9月24號，南昌衡源2-5山東魯能泰山嗰場比賽入面。喺2015年2月10號，廣州富力喺亞冠歷史以嚟嘅第一粒入波就係佢入嘅，嗰時廣州富力主場3-0大勝新加坡勇士。

### 國家隊

2013年6月6號，佢喺中國1比2輸咗畀烏茲別克斯坦嘅友誼賽入面，替補咗鄭錚而出場，嗰次佢係第一次代表國家隊出場。

攞過嘅獎
----

### 俱樂部

上海東亞
* 中國足球乙級聯賽冠軍：2007
* 全運會足球比賽冠軍：2009

註
-

1. ↑  〈上海东亚确认两主力出走 王佳玉姜至鹏转会南昌〉. 《解放网-新闻晨报》. 2010-12-11. 喺2012-04-08搵到.
2. ↑  〈南昌小将姜至鹏入选国奥队 成江西"国字号"第一人〉. 《今视网》. 2011-05-18. 原著喺2014-03-09歸檔. 喺2012-04-08搵到.
3. ↑  富力3-0擒勇士将战中央海岸 姜至鹏轰世界波 腾讯体育 （2015-02-10）
呢篇文講廣州市入面嘅天成路。搵緊其它城市入面嘅天成路嘅話，請睇〈**天成路**〉。
  唔好同**天榮路 (廣州)**搞亂。

**天成路**（粵拼：tin1 sing4 lou6）係中國廣東省廣州市越秀區嘅一條一般嘅馬路，成條馬路係南北走向。南邊從一德路開始，一直向北去到大德路同埋詩書路嘅交界嗰頭。

簡況
--

全長398米，闊9米，雙向2車道。成條路係單行綫，其中大新路嘅北邊凈係可以從南邊向北邊行，而大新路嘅南邊凈係可以從北邊向南邊行。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 一德路
* 大新路
* 大德路、詩書路

史
-

### 南宋之前

其實呢尐以前唔係條馬路嚟嘅，喺南宋嗰陣，呢尐係一笪汪洋大海嚟嘅。喺嗰陣時，西澳重係宋朝嘅外貿碼頭，係宋景德年（1004年——1007年）入面，有位叫高紳嘅經略使就響碼頭嘅附近（依家嘅南濠街同埋海珠中路嗰尐）起咗條果橋，而呢尐就係六脈渠嘅總出口喇。喺橋嘅上面重有間共樂樓（又可以嗌「粵樓」或者係「遠華樓」），呢間樓就有五丈噉高，上到樓頂向下面睇就望到個大海同埋個羊城係幾靚嘅。不過共樂樓喺元朝嗰陣就冧咗喇，喺詩書路嗰尐就有條嗌「尚果里」呢隻名嘅巷仔通去海珠中路嗰尐，入面重有條好古老嘅巷響度，由於有棟「上古橋」響度。

### 天平街嘅出現同埋周邊嘅發展

後嚟到咗南宋嗰陣，喺天成路嗰尐就已經出現咗陸地喇，後嚟經過元朝同埋明朝呢兩個朝代嘅開發，就變成咗一條好集中嘅街市，喺嗰陣時呢尐係條天平街。有唔少喺順德、南海同埋番禺嘅人成日嚟到呢尐開整紙檔嘅，雖然話最初凈係得兩家噉少，但係後嚟發展得鬼咁多間，甚至蔓延到詩書街同埋紙行街嗰尐，出咗好多間又大又細嘅土紙行同埋色紙行。而紙行路入面有條嗌「小紙巷」嘅名就係噉嚟。

### 開咗條路之後

到咗1932年，廣州市政府就整闊咗條天平街起咗條天成路。到咗1938年10月份嘅抗日戰爭嗰陣，由於日本仔殺到廣州，搞到天成路入面啲人嚇到雞飛狗走，一窩蜂咁走嗮。而嗰陣時廣州重喺度打緊仗，搞到天成路嘅紙張生意就一落千丈噉滯。而嗰陣時嘅紙張生意都係全靠詩書路嗰邊嚟紙盒坊幫手先至勉強繼續到整紙張嘅生意。

### 文革嗰陣

天成路係啀咗「紅書南路」呢個名，到咗1982年，呢條路就重新改返原嚟之前嘅名，啫係依家嗌「天成路」。

### 紙行生意，鹹魚翻生

到咗20世紀90年代之後，天成路嘅紙張、油墨、印刷市場開始死灰復燃，雖然話開始鬼咁冷清，但係過咗冇耐就做到越嚟越有咁滯。而家天成路入面已經超過咗400間鋪頭係做緊印刷包裝嗰啲嘢，佢重係中國同埋國際油墨印刷器材嘅專業街添。

特色
--

呢條馬路喺中國嘅現代印刷包裝產業出現之前就好火爆嗰隻喇，佢重係廣州市最出名嘅印刷同埋包裝嘅一條街，已經有超過300幾年嘅歷史。由於附近冇幾遠就係狀元坊，喺節假日嗰陣交通都幾繁忙下，加上人流都好多。

歇後語
---

以前廣州人成日好流行嘅其中一句歇後語就係：天成路——靠指。而呢度嘅「指」同埋「紙」係個通假字嚟嘅。意思就係「形容嗰啲人凈係識得話人哋唔識做嘢重喺度猛咁指天篤地咁，而自己就唔識做嘢嗰隻。」

註
-

1. ↑  1982年10月嘅廣東科技出版社出嘅交通安全手冊，第80頁同埋第81頁之間嘅路線圖

連出去
---

* 天成路：百年纸写百年诗
* 广州访今追昔 天平街
座標: 32°3′11.2″N 118°45′2.2″E﻿ / ﻿32.053111°N 118.750611°E﻿ / 32.053111; 118.750611

 搵緊第二樣意思嘅話，請睇〈**石頭城 (搞清楚)**〉。

**石頭城**（粵拼：sek6 tau4 sing4），係喺中華人民共和國江蘇省南京鼓樓區清涼門北面嘅古城，喺清涼山上，南京別名「石頭城」「石城」就係來源自佢。東漢建安十七年（212年），孫權喺度築城，1988年1月13號，國務院指定佢做全國重點文物保護單位。

佢係南京少數同《三國志》有關嘅遺蹟之一。而家殘留一部分嘅城牆，個城牆嘅樣望落似鬼嘅面，所以別稱又叫**鬼臉城**（gwai2 lim5 sing4）。

從石頭城開始，沿住城牆向北，係六朝時嘅城牆，向南行就係清涼門。喺石頭城嘅城牆上行，會入到國防園。

史
-

周顯王三十六年，楚威王滅越國，喺清涼山整咗座城邑，亦即金陵邑。當時金陵邑下面就係長江，地勢險要。212年，孫權喺金陵邑嘅基礎上起成石頭城。城牆用泥砌成，全長「七里一百步」，東面有兩個門，南面有一個門，西面臨江，無門。當時石頭城係長江要塞，控制住秦淮河入江河口，稱爲控淮制江，係六朝時建康城嘅西大門。所以石頭城係六朝諸多事件嘅必爭之地，比如蘇峻之亂。

隋朝滅陳，毀滅咗建康城，就喺石頭城建置蔣州，唐初喺石頭城設揚州大都督府，所以係隋朝同唐初，石頭城係南京一帶嘅中心。日後長江河道西移，石頭城嘅要塞地位失落，到唐中期就已經廢棄。五代十國時，楊吳重建金陵城，但冇重修石頭城，直到明朝經營南京城時，石頭城納入南京城牆西面嘅一部分。

遺蹟
--

石頭城廢棄後，清涼山上嘅鬼臉城就係石頭城遺物。佢係明朝城牆嘅一座城頭，因爲塊紅巖似鬼面，下面又有眼水塘，於是構成金陵四十八景中嘅「鬼臉照鏡」。1982年做咗江蘇嘅省文物，1988年作爲南京城牆成爲中國嘅國家重點文物。

2009年，南京大學同南京市博物館喺清涼山考古，到2011年發現石頭城大規模砌城牆嘅遺蹟，基本確定舊時嘅石頭城係喺而家清涼山、國防園、菠蘿山、紅土山一帶，週長三公里，同史料吻合。

攷
-

1. ↑  《太平御覽》156卷引《吳錄》話：「劉備曾使諸葛亮至京，因睹秣陵山阜，嘆曰：鐘山龍盤，石頭虎踞，此帝王之宅。」
2. ↑  《晉書·帝紀七》：「成皇帝諱衍，字世根，明帝長子也。……咸和元年春……三年……五月乙未，峻逼遷天子於石頭，帝哀泣升車，宮中慟哭。峻以倉屋爲宮，遣管商、張瑾、弘徽寇晉陵，韓晃寇義興。吳興太守虞潭與庚冰、王舒等起義兵於三吳。丙午，征西大將軍陶侃、平南將軍溫嶠、護軍將軍庾亮、平北將軍魏該舟軍四萬，次於蔡洲。」
3. ↑  《晉書·志十八》：「明帝太寧初，童謠曰：「惻惻力力，放馬山側。大馬死，小馬餓。高山崩，石自破。」及明帝崩，成帝幼，為蘇峻所逼，遷於石頭，御膳不足，此「大馬死，小馬餓」也。高山，峻也，又言峻尋死。石，峻弟蘇石也。峻死後，石據石頭，尋為諸公所破，復是崩山石破之應也。」
4. ↑  〈賀雲翱：石頭城遺址發現大規模磚砌城牆 確定四至範圍〉. 《南京日報》. 2012年3月15號.`{{cite web}}`: CS1 maint: url-status (link)
喺阿爾梅林，一磚憎人銅像，煲緊石頭湯
**石頭湯**係西方古老嘅民間故仔。幾個肚餓、生面口嘅人去到鎮仔，用蠱惑招令到當地人分享佢哋嘅嘢食。唔同嘅傳統，石頭換成其他常見嘅唔食得嘅嘢，所以又叫做「斧頭湯」、「衫鈕湯」、「鐵釘湯」、「木頭湯」。

故仔
--

兩個旅者去到一條村，乜家當都冇，孭住隻大鑊。村民都唔想請佢哋食嘢。之後，旅者將個載咗水嘅大鑊，擺嚿石頭落去，下面點火，煮嘢噉。有個村民好奇，問佢哋做緊乜。旅者回答，佢哋煮緊「石頭湯」，重話好好味。跟住同村民講，如果可以借少少鹽，就會重好味。村民唔介意幫手，畀啲蘿蔔出嚟，加入湯。另一位村民行過來，八卦問下，旅者話石頭湯未做好，如果加多少少嘢會重好味。越來越多村民行過來，人人都畀啲自己有嘅嘢（火腿、薯仔、薏米噉）出嚟。最後，拎走石頭，一兜好味又有營養嘅湯就整好。旅者同村民分享啲湯。雖然旅者呃咗村民同分佢地嘅嘢食，而佢哋成功咁變出好正嘅一餐，同捐嘢出嚟嘅村民分享。

唔同版本
----

喺北歐國家，呢個故仔叫「鐵釘湯」，而主角通常係搵嘢食同瓦遮頭嘅流浪漢，佢講掂個呀婆，話可以用鐵釘煲出好味嘅湯，叫佢如果可以加啲裝飾 。東歐版變咗「斧頭湯」，故仔同北歐版相似。

法國同匈牙利版本，旅者係回國嘅軍人。喺法文版，三名兵打完拿破崙之戰回國。匈牙利版，係一個肚餓嘅兵仔幾經辛苦返鄉下嘅故仔。俄羅斯嘅傳統，個兵士準備「斧頭卡莎」（Каша из топора）。

約翰彼得黑貝爾寫嘅德文版 *"Der schlaue Pilgrim"*（狡猾嘅朝聖人，1811年），其中老謀深算嘅朝聖人，話係去耶路撒冷途中，𠱁女主人，令佢一步步考慮加入好味嘅湯料，入去「石春湯」道，最後食剩啲石春 。

喺葡萄牙傳統，旅者就化身成憎人，故事喺葡萄牙阿爾梅林發生。而家阿爾梅林，自稱石頭湯首都，有唔少餐廳賣 *sopa de pedra*（石頭湯）。

攷
-

1. ↑  "Nail Soup - traditional swedish folk-tale". *wayback.archive.org*. 歸檔時間2002-03-16. 喺2015-11-28搵到.`{{cite web}}`: CS1 maint: bot: original URL status unknown (link)
2. ↑  "Stone Soup: folktales of Aarne-Thompson-Uther type 1548". *D. L. Ashliman's folktexts, a library of folktales, folklore, fairy tales, and mythology*. 喺2015-11-28搵到.
3. ↑  "Der schlaue Pilgrim – Wikisource". 喺2015-11-28搵到.
**新民主同盟**（**Neo Democrats**，簡稱**新同盟**），係香港嘅一個已經摺埋嘅泛民主派政黨，喺2010年10月2號成立，2021年6月26號解散。

呢個政黨由民主黨分裂出嚟，成員（包括范國威、任啟邦、關永業）都唔滿意民主黨喺香港2012年政改方案上妥協。佢哋行務實本土路線去捍衛香港本土權益，唔似得後嚟興起嘅香港本土派嘅立場同手段咁偏激。

歷史
--

2012年，范國威喺第5屆香港立法會選舉嘅新界東選區地區直選成功當選，但喺2016年，由於佢同任啟邦等人組成嘅八人名單同鄭家富互相𠝹票，因此連任失敗，更加因為黨入面有人臨尾走去同鄭家富拉票，結果要被踢出黨。

去到2018年，范國威勝出立法會補選，成功敗部復活，但係後來因為畀法院裁定非妥當當選，後來范國威再上訴，終審法院唔受理，范國威又冇咗立法會議員個位。

2021年6月26號，新民主同盟喺Facebook專頁宣佈解散，話執行委員會喺上一星期召開咗會議，大多數成員同意解散，經全體成員確認，決定解散。

參考
--

1. ↑  〈新民主同盟宣布解散　區議員關永業：望解散可保平安 (18:09)〉 (中文). 明報. 2021-06-26. 喺2021-06-26搵到.

出面網頁
----

* 新民主同盟嘅官方網站
* 香港網絡大典：新民主同盟

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
**超新星殘骸**（**supernova remnant，SNR**）係一粒恆星經歷超新星爆炸之後形成嘅一個結構，往往會形成絢麗嘅星雲。

概論
--

內文：超新星
超新星（supernova）係高質量（講緊起碼 8 太陽質量）恆星生命終結嘅產物。喺一粒恆星啲燃料燒嗮之後，佢核心進行嘅核聚變（nuclear fusion）作用會停止，唔再產生一股令佢啲成份向外郁嘅力，於是粒恆星就會開始因為自身嘅重力而崩塌，令到佢外部嘅氣體開始大規模噉跌向核心嗰度。喺呢個過程入面，啲氣體可能會反彈返出嚟或者加熱得好犀利，令到股氣體開始向核心以外擴張，如果呢股擴張力夠勁，粒恆星會爆炸，並且將自己內部嘅氣體射出去自己周圍嘅太空嗰度，喺周圍嘅空間形成一團氣體，而呢團氣體會受到超新星爆炸嘅強大能量離子化，並且因為噉而開始發光。而且喺呢個過程當中，會產生高速度嘅電子，而高速電子喺笪磁場當中振盪嗰時會用同步輻射（synchrotron radiation）嘅方式射出大量嘅無線電波。呢個作用所形成嘅星雲就係所謂嘅超新星殘骸。

* 面紗星雲（Veil Nebula）嘅其中一忽；佢係由超新星爆炸形成嘅一嚿星雲。面紗星雲（Veil Nebula）嘅其中一忽；  
佢係由超新星爆炸形成嘅一嚿星雲。

睇埋
--

* 星雲

攷
-

1. 1 2 3 4  F. H. Shu (1982). *The Physical Universe*. Mill Valley, California: University Science Books.
2. ↑  Lynds, B. T. (1962). Catalogue of Dark Nebulae. *The Astrophysical Journal Supplement Series*, 7, 1.
3. ↑  Burnham, Robert (1978). *Burnham's Celestial Handbook*. New York: Dover. p. 800–811.
**聞一多**（粵拼：man4 jat1 do1，1899年11月24號—1946年7月15號），原名**聞亦多**，譜名**家驊**（粵拼：gaa1 waa4），係中國男現代作家。響中國湖北省黃岡市浠水縣出世，1912年考入清華學校中等科，1920年開始投身寫作，同時亦參加多場政治運動。1946年畀昆明警備司令部某位下級軍官暗殺。

早年
--

聞一多原本叫聞亦多，字友三，號友山，譜名家驊，1899年11月24號響湖北省黃岡市浠水縣聞家鋪出世，係一個書香世家。佢嘅名出自《論語·季氏》嘅「益者三友，友直、友諒、友多聞」。聞氏家族係當地一個大家族，跟據族譜，佢哋嘅祖先係南宋抗元代表人文天祥，後人改姓「聞」。

聞一多嘅老豆聞邦本，字固臣，係清末嘅秀才。佢思想較為開放，比較能接受西方思想，所以細個嘅聞一多已經響屋企讀緊《東方雜誌》之類嘅新時代思想雜認。5歲嗰陣，聞一多入讀私墊，讀《三字經》之類嘅書本。之後聞一多嘅爺爺又響屋企搞家墊，名為「綿葛軒小學」，並請專門嘅老師嚟教家族弟子，而聞一多亦同班親戚一齊響度讀書。

1910年，聞一多同幾個堂大佬到武昌求學，就讀兩湖總師範學堂附屬高等小學校，並響芝麻岭三佛閣廟租咗間屋一齊住。同年武昌爆發辛亥革命，聞一多深受革命黨人影響，剪去長頭髮。

1912年，武昌局勢算係比較平靜後，聞一多轉讀武昌民國公校同實修學校。無耐聞一多就投考清華學校中等科，最後以湖北籍第二名考上。跟住佢同堂大佬聞亦傳一齊到清華學校讀書，並改名為「聞多」，目的係為簡化自己名嘅寫法。

青年時期
----

直至五四運動嗰陣，佢改名叫「聞一多」。

攷
-

1. ↑  《聞一多青少年时代诗文集》. p. 4.
2. ↑  許琇禎. 《聞一多》. p. 4.
3. 1 2 3  《聞一多和自己的歌》. p. 3.
4. ↑  《衝突與整合：論具有留學背景的中國現代作家》. p. 263.
5. ↑  《闻一多学术思想评传》. pp. 7–9.
6. ↑  《清华四才子》. p. 114.

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
使用RIVA 128晶片的顯示卡

**簡介**
------

**RIVA 128**係由nVidia 開發，以NV3為基礎，於1997年底發布嘅顯示核心。經歷咗NV1 、NV2 嘅失敗之後，NVIDIA 集中力量研發NV3，進攻個人電腦市場。當時適逢微軟發展Direct 3D，所以各家顯示核心廠商亦都準備發展各自各嘅顯示技術標準，例如3dfx嘅GLIDE、PowerVR嘅PowerSGL、ATI 嘅3DCIF。而NVIDIA 就選擇咗支持微軟的Direct 3D 標準，從而有咗後者强大嘅後盾。

**開始**
------

NV3係一個128bit嘅顯示核心，填充率係100Mpixel/s，並且第一次擁有硬體三角計算引擎，每秒能夠計算出500萬個三角形。Riva 128擁有4MB記憶體，支援AGP 1X接口。Rive 128嘅效能超越咗3dfx嘅Voodoo同ATI嘅Rage Pro，即使畫質一般，但係由於價格低廉，所以成為咗OEM廠商嘅最爱，戴爾電腦同Gateway等電腦廠商係佢地嘅出品入面都預裝咗Rive 128顯示卡。至於喺零售市埸上，多間顯示卡廠商都推出咗有關嘅產品，唔夠一年，就賣出咗100萬張。半年之後，NVIDIA發布咗Riva 128ZX，擁有8MB記憶體，並且發佈了OpenGL驅動程式。

**奠定成功**
--------

另外，由於NV3支援OpenGL，所以喺QUAKE呢隻當時大熱嘅遊戲入面有唔錯嘅表現。QUAKE因為唔採用GLIDE，令到3dfx嘅GLIDE變得無用武之地，間接令NVIDIA取得優勢。之後，id Software授權其他遊戲廠商使用QUAKE II 嘅引擎。維爾福軟體公司用咗呢個引擎開發出HALF-LIFE 。由於Rive 128 能夠良好支援OpenGL，所以市場佔有率節節上升。3DFX嘅GLIDE係咁嘅情況下逐漸失去優勢，原先只支援GLIDE嘅盜墓者羅拉II同極速快感 III：熱力追緝，都推出咗Direct3D嘅版本，使到所有支援Direct3D嘅顯示卡，都可以好完美咁執行呢啲遊戲。

同一時期NVIDIA 請咗David Kirk 成為佢地公司嘅首席科學家，奠定咗NVIDIA將來嘅成功。
| 人倫關係人倫關係 |
| --- |
| 

**種類**
男朋友 · 兄弟情 · 同居 · 妾 · 表親 · 民事結合 · 家 · 友情 · 女朋友 · 老公 · 親屬 · 結婚 · 情婦 · 一夫一妻制 · 非一夫一妻制（英文：Non-monogamy） · 開放式關係 · 多元之愛 · 多配偶制 · 浪漫友情 · 同性關係 · 性伴侶 · 兄弟姊妹 · 戀人 · 朋友 · 靈魂伴侶 · 寡婦 · 老婆
**愛情**
感情紐帶 · 分手 · 求偶 · 拍拖 · 離婚 · 分居 · 結婚
**情感感受**
親和 · 依附 · 親密 · 妒忌 · 激情 · 柏拉圖式戀愛 · 多元之愛 · 浪漫
**禮俗**
聘禮 · 嫁妝 · 上嫁婚配 · 行房
**虐待**
兒童虐待 · 殘疾人虐待 · 老人虐待 · 家庭暴力

 |
| 睇 • 論 • 改 • 歷 |

**女朋友**（粵拼：neoi5 pang4 jau5）指嘅係情侶中女性嘅一方。呢個名詞可以用喺異性戀、女同性戀或雙性戀上。而相對用喺男性嘅名詞則叫做男朋友。

傳統粵語比較含蓄，所以女朋友叫做「相好」，前度女朋友叫做「舊相好」。喺一啲地方，例如日本，「女朋友」係指任何女性嘅朋友，並無需要有戀愛關係嘅。而一位男性對女性情侶稱呼係「彼女」（かのじょ），例如韓國電影《我的野蠻女友》嘅日文名係「猟奇的な**彼女**」。而喺中文上，咁樣嘅朋友就一般稱為「女性朋友」，或者「知己」（冇分性別），對於男性嚟講，要好嘅女性朋友又稱作「紅粉知己」或「紅顏知己」，對於女性同女性之間，要好嘅朋友稱作「手帕交」或「閨中密友」或俗稱「好姊妹」。

另外
--

台灣有隊流行樂團叫S.H.E. 女朋友。

睇埋
--


|  |  |
| --- | --- |
|  | 維基辭典有呢個詞嘅解釋：**Girlfriend**或**女朋友** |

* 男朋友
* 求愛
* 條女


|  |  |
| --- | --- |
| Stub icon | 呢篇**女朋友**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
樂園門
西門附近
**大角灣**（粵拼：daai6 gok3 waan1；英文：**Dajiao Bay**）係中國廣東陽江嘅一個地名兼遊樂場，亦係中國國家AAAAA級嘅旅遊區，2001年俾海陵島旅遊有限公司開發成景區，位置喺江城區閘坡鎮海陵島西南角嘅海濱路西邊。喺陽江嘅海陵島八景入面，有「角灣弄潮」嘅稱呼。

該地喺1989年被列入該地第一批升級旅遊區，甚至喺1994年升格，2001年被列為AAAA景區。既係廣東省最受歡迎嘅自駕遊目的地，又係中國最佳嘅旅遊去處。

名
-

個樣似超大嘅牛角而改成噉嘅名。

概況
--

海灣三面環山、一面臨南海，全長2450m，闊60～150m，沙嘅坡度係0.35，背靠平原腹地，兩邊有望寮嶺同大角頂響度。由於地處熱帶，所以年平均氣温22.8℃，水温23.5℃。沙質金黃潔淨兼鬆軟，加上海水比較乾淨同空氣清新而出名。

景區
--

海灘部分
大角灣主要有5個景區，分別係海灘同水上樂園、沙灘遊樂場同夜場一條街，及十里銀灘、博物館之類嘅景點。

### 沙灘海上樂園

海灘
景區最主要部分，係得天獨厚嘅天然海上遊樂浴場。佢除咗陽光、沙灘、海水等出名嘅環境之外，重有沙灘車、摩托艇、風帆、沙灘足球、排球、沙灘燒烤、滑翔傘、篝火晚會、日光浴、激光射擊同放紙鷂等一系列項目。除咗激光射擊從日頭到晚黑都有之外，其它項目除咗燒烤同晚會凈喺晚黑有之外，其它項目凈喺日頭開放。

另外，佢亦係中國內地第一間大型沙灘海上樂園。

水上樂園
景區次要部分，近馬路邊，係公眾泳池兼水上遊樂場。佔地1.8公頃，入面有好多條唔同嘅滑道同泳池響度，尤其係瘋狂大滑坡最刺激。

### 夜場一條街

景區近步行街地區嘅一部分。喺每日夜幕降臨時比較精彩，因為入面除咗表演之外，重有好多機動遊樂設施俾人由日頭玩到晚黑。

出面網頁
----

* 大角灣嘅官方網站
大角咀大角咀道（直）、櫻桃街（橫）同西九龍走廊北行線（行車天橋）
夜晚嘅大角咀近港鐵奧運站
**大角咀**（又寫做**大角嘴**，英文：**Tai Kok Tsui**）位於香港九龍旺角西面，屬於油尖旺區議會，但同深水埗區只係界限街之隔。

嘴響唐人地理上來講就係尖凸出來嘅地，而大角嘴原本個形狀似一條長嘅釘插入海，所以叫佢做大角嘴。而民間貪方便，將嘴寫做咀嚼個咀。

歷史
--

原本大角嘴係一個長形嘅半島，外海向住長沙灣，內海就對住芒角嘴，即係後尾嘅旺角嘴。個海角就好似一座長山。英國人接管九龍半島之後，就將大角嘴變船務後勤基地，有唔少船廠整船。而英國人就睇中大角嘴外側啱做船塢，就起咗大同船塢。家下重留少少嗰陣時嘅回憶，好似英文街名Anchor Street（晏架街），係船錨嘅意思。發展大角嘴後，亦都引發香港政府發展大角嘴北面嘅深水埗畀大量工人一個棲身之所。大角嘴內海填平之後，就變成一個工業住宅混合區。

1980年代起，大角嘴開始人口老化，加上工業北移，唔少工廠都已經搬走晒，改做商業大廈。不過，大角嘴舊區仍然保留車房同五金工程呢啲輕工業。到1990年代，為咗起新機場同新港口，西九龍填海計劃畀咗大角嘴好大塊填地，同昂船洲整咗個港灣。新填地因為有奧運站，就自成一角做「**奧運**」嘅住宅區。而舊區仍然留響度。之不過，市區重建局已經落實咗幾個重建項目，未來大角嘴會有唔同面貌。

自從奧運站嘅商業大廈，好似滙豐中心同中銀中心入伙，大角嘴周圍都係食肆，當中靠食豬骨煲出名[未記出處或冇根據]。

人口
--

區內年齡層分佈平均，貧富家庭各佔一半比例[未記出處或冇根據]。

以前區裏面治安情況好差。1992年有個差人喺區裏面中槍。2013年大角咀肢解父母案（中文：大角咀肢解父母案）震撼全香港。強姦打劫時有發生，所以區裏面好多居民都唔敢夜返屋企。

市政
--

大角咀市政大廈喺2005年12月1號正式啟用，而1988年起嘅大角咀臨時街市、1978年起嘅大角咀臨時熟食小販市場、1946年起嘅界限街街市同埋舊大角咀公共圖書館喺2005年11月30號正式閂門。

酒店
--

* 九龍珀麗酒店
* 九龍麗悅酒店
* 帝豪奧運酒店
* 紅茶館酒店
* 富薈旺角酒店

學校
--

### 幼稚園

* 太陽島幼稚園 (大角咀分校)
* 太陽島幼稚園 (港灣豪庭分校)
* 大同新邨聖德肋撒幼稚園
* 聖嘉華幼稚園
* 聖馬利亞幼稚園
* 深培中英文幼稚園
* 德善中英文幼稚園
* 保良局大角咀幼稚園暨幼兒園
* 香港保護兒童會中銀幼兒學校

### 小學

* 大角嘴天主教小學
* 大角嘴天主教小學 (海帆道)
* 中華基督教會基全小學
* 鮮魚行學校
* 路德會沙崙學校

### 中學

* 中華基督教會銘基書院
* 聖芳濟書院
* 保良局莊啟程預科書院
* 官立嘉道理爵士中學 (西九龍)
* 世界龍岡學校劉皇發中學
* 九龍三育中學

交通
--

* 港鐵：奧運站
* 巴士
	+ 九巴：2E、10、12、13D、16、18、31B、32、33A、37、43C、66X、72X、87B、265B、287X
	+ 新巴：701
	+ 城巴：20、79X、A20、A21、E21、E21C
	+ 過海隧道巴士：904、905、914、971
* 綠色專線小巴：
	+ 3、12A、12B、12S、43M、46、70、78、79K

歷史建築
----

* 大角嘴碼頭
* 洪聖廟（每年農曆二月十三日定為洪聖誕）

出面網頁
----

* 大角嘴廟會
**加拿大救生艇計劃**（粵拼：gaa1 naa4 daai6 gau3 sang1 teng5 gai3 waak6，英文：**Permanent residence pathways for Hong Kong residents**，英文簡稱：**Hong Kong Pathway**）又叫**港人避風港計劃**（粵拼：gong2 jan4 bei6 fung1 gong2 gai3 waak6），係加拿大聯邦政府針對《港區國安法》後香港局勢而實施嘅移民措施，主要係放寬對香港人嘅工作許可以方便佢其後嘅移民申請。計劃喺2021年2月8號開始接受申請，同年6月1號正式生效，預定2026年8月31號完結。

背景
--

2019年反逃犯條例修訂運動後，《港區國安法》喺2020年6月出台。英國推出英國國民（海外）平權，令1997年7月1號前出世並持有英國國民（海外）護照嘅港人可以過渡做英籍。加拿大、澳洲同美國等其他五眼聯盟國家嘅國會或政府亦表態會考慮提供避風港政策去保護香港人。

相關規定
----

港人避風港計劃喺2021年2月8號至2025年2月7號（原定2023年2月7號，嗰日公佈延長兩年）期間接受申請。香港居民喺申請遞交前過去5年喺加拿大攞到大專文憑或大學學位，或者喺其他國家或地區攞到相等程度學位嘅香港居民，就可申請加拿大3年工作簽證，去攞到途徑過渡做永久居民。合資格港人嘅家庭成員，亦可以申請工作同讀書簽證，呢個適用喺持有英國國民（海外）護照嘅香港居民。

申請資格
----

計劃分做「Stream A」（讀書移民）同「Stream B」（工作移民）兩條途徑，提交申請嗰陣要揀定，同埋要符合相關資格要求。

「Stream A」主要係要求申請人憑學生簽證喺加拿大就讀認可嘅大專院校課程（課程長1年到3年），成功畢業後就可以申請永久居留權。

「Stream B」主要係要求申請人憑開放式工作簽證喺加拿大工作滿1年，就可以申請永久居留權。計劃初頭仲有「認可大專課程畢業後5年內」嘅學歷要求，2023年2月放寬到「10年內」，同年8月15號開始全面取消學歷要求。

延伸計劃
----

加拿大移民部部長馬爾科·門迪奇諾表示，另有延伸計劃會喺2021年底公佈詳情：

* 喺加拿大至少1年工作經驗，並符合語言同教育標準嘅香港居民，可以申請永久居留
* 喺加拿大大專院校畢業嘅香港居民，可以直接申請永久居留權
* 逃到另一國家有遭受風險嘅香港居民，可以申請加拿大現有安置計劃

統計數字
----

加拿大當局話計劃由2021年6月1號開始截至2023年4月30號，已經批咗3,122個申請，當中「Stream A」佔2,358人；「Stream B」佔764人。

睇埋
--

* 英國國民（海外）
* 英國國民（海外）護照
* 香港人權與民主法案
* 第13936號行政命令
* 居英權計劃

攷
-

1. ↑  〈加拿大救生艇計劃生效 港大專生簽證鋪路入籍〉. 明報. 2021-02-10. 原著喺2021-02-10歸檔. 喺2021-02-10搵到.
2. ↑  "Canada says Hong Kong graduates can apply for work permits, slams China on rights". Reuters. 2021-02-04. 原著喺2021-02-10歸檔. 喺2021-02-09搵到.
3. ↑  〈加拿大「港人避風港計畫」二月八日啟動〉. 新唐人亞太台. 2021-02-08. 原著喺2021-02-14歸檔. 喺2021-02-09搵到.
4. ↑  〈布林肯：中國對美國構成最大挑戰，願為受鎮壓港人提供避風港〉. rfi. 2021-02-01. 原著喺2021-02-08歸檔. 喺2021-02-09搵到.
5. ↑  〈半年約三千港人受惠澳洲「避風港」政策　澳獨立議員倡 BNO 亦應受保障〉. 立場新聞. 2021-01-11. 原著喺2021-01-31歸檔. 喺2021-02-09搵到.
6. 1 2  〈港版國安法｜加拿大撐港人 大學畢業香港學生下周起可申請3年工作簽證〉. 蘋果日報. 2021-02-04. 原著喺2021-02-04歸檔. 喺2021-02-09搵到.
7. ↑  "Canada Launches Hong Kong Pathway that will Attract Recent Graduates and Skilled Workers with Faster Permanent Residency". *Government of Canada*. 原著喺2021-02-11歸檔. 喺2021-02-09搵到.

連出去
---

* Government of Canada: Temporary public policy to exempt certain Hong Kong residents from work permit requirements Wayback Machine嘅版面存檔備份
* Government of Canada: Canada Launches Hong Kong Pathway that will Attract Recent Graduates and Skilled Workers with Faster Permanent Residency Wayback Machine嘅版面存檔備份
| How to read a taxoboxHow to read a taxobox**加拿列海棗** |
| --- |
|  |
|
| **物種分類** |
| 

|
|  |
|
|
| 界 | 植物界Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
| （未分級） | 鴨蹠草類 Commelinids |
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
| 亞科 | 貝葉棕亞科 Coryphoideae |
|
|
|
|
| 屬 | 刺葵屬 Phoenix |
|
|
|
|
|
|
|
| 種 | **加拿列海棗 *P. canariensis*** |
|

 |
|
| 二元學名 |
| ***Phoenix canariensis***J. Benjamin Chabaud |
|
|
|
|
|
|
|
|
|
|
|
|
|
|
|

**加拿列海棗**（粵拼：gaa1 naa4 lit6 hoi2 zou2；學名：*Phoenix canariensis*）；第個名係**加拿列刺葵**（gaa1 naa4 lit6 ci3 kwai4）或**長葉刺葵**（coeng4 jip6 ci3 kwai4）；佢係棕櫚科刺葵屬嘅常綠喬木，原產地喺非洲嘅加拿列群島。

形態
--

佢啲樹係單生品種，而條莖都比較粗吓，尤其係舊葉柄嗰度有包被樹幹響度，主幹冇分枝。而樹木一般有10——15m高，直徑有6——8dm，有排得好實嘅扁菱形葉痕。佢啲樹葉比較大兼好似把弓咁攣，長4——6m，一般生喺莖嘅頂部而搞出咗個密集嘅羽狀樹冠出嚟。葉係單葉羽狀全裂品種，裂片數係150——200嚿/隻，樣係窄而直，上邊比較尖，幾部裂片好似啲針刺噉。而佢嘅基部係啡黃色，而且比較大。而佢嘅花係肉穗花序，喺樹杈嗰度生，一般喺每年5——7月開花。呢樖樹一般喺8——9月份結果，佢嘅樣係話似蛋形又唔似，話似波形又唔似，先端有小小突，喺熟咗嗰時係淡黃色，有光澤。而佢嘅核係啡色嘅橢圓形品種，中間有條深嘅坑響度。

適應環境
----

呢樖樹都幾禁（kam1）旱同短期嘅低溫，但係長期嘅低溫係唔生得嘅。

用途
--

呢種植物一般用嚟做公園同庭院、綠籬植物都得。

相
-

|  |  |  |  |  |
| --- | --- | --- | --- | --- |
| 

|  |
| --- |
| 加拿列海棗嘅花 |
| 加拿列海棗嘅花  |

|  |
| --- |
| 加拿列海棗（越秀山） |
| 加拿列海棗（越秀山）  |

 |

有關嘅書
----

* 江苏沿海地区原色种子植物志 第378页　科学出版社　ISBN 978-7-03-037655-8

出面網頁
----

|  |  |
| --- | --- |
|  | 維基物種有資料講：***加拿列海棗*** |

|  |  |
| --- | --- |
|  | 維基同享有多媒體嘅嘢：**加拿列海棗** |

* Phoenix canariensis Chabaud 加拿利海枣 中国高等植物信息系统
* 加拿利海枣图片和介绍 360Doc个人图书馆
* 加拿列海枣 厦门常见植物资源库
**頻渣別**（粵拼：pan4 zaa1 bit6；Punjabi: ਪੰਜਾਬ  (Gurumukhi)**;**  پنجاب (Shahmukhi)**;** पंजाब  (Devanagari))）係橫越印度共和國同巴基斯坦伊斯蘭共和國嘅一大笪地方，有好長嘅歷史同文化，主要民族係頻渣別人，主要講頻渣別話，印度部份主要信錫克教同印度教，而佔佢哋人口大部份嘅巴基斯坦頻渣別省就主要信伊斯蘭教。

古代頻渣別地區（大頻渣別地區）好大，包括印度北面、巴基斯坦東面同阿富汗嘅一啲地方。最東去到亞穆納河（Yamuna）。頻渣別人喺古代又叫做阿臘塔人（Arattas）或者瓦西卡人（Vahikas），呢啲叫法糅合咗健馱邏人、卡斯人（Khasas）、保拉瓦人（Pauravas）、伊朗人、堪波佳斯人（Kambojas）、波羅婆人（Pahlava）、波斯化愛奧尼亞人（Ionians）等各民族影響嘅因素。

頻渣別地區嘅係雅利安人，歷史各時期由唔同嘅民族統治，包括古希臘人、波斯人、阿拉伯人、突厥人、莫臥兒人、阿富汗人、錫克人同英國人。喺歷史上，喺印度次大陸西北面嘅頻渣別地區用亞穆納河同埋印度河做邊界，就係公元前15世紀之後早期雅里安人定居以嚟嘅印度河谷史前文明嘅中心地帶。8世紀開始，跟住莫臥兒人嘅統治，伊斯蘭教攞到主導地位，頻渣別地區做咗印度次大陸嘅文化中心。之後因為錫克人成日反叛，加速英國人對呢個地區嘅征服，最終喺印巴分治而分裂成巴基斯坦嘅「頻渣別省」同印度嘅「頻渣別地區」兩大地區。

巴基斯坦頻渣別省佔頻渣別地區嘅主要部分，面積205,344平方公里，有86,084,000人（2005年），大約90%嘅人講頻渣別話；西頻渣別語用波斯-阿拉伯字母寫。

印度頻渣別地區，包括旁遮普邦、哈里亞納邦、喜馬偕爾邦同埋德里中央直轄區；頻渣別邦面積50,362平方公里，有24,289,296人（2000年），大約92.2%嘅人講頻渣別話，東頻渣別語用果魯穆奇字母寫。
座標: 41°54′03.15″N 12°28′59.4″E﻿ / ﻿41.9008750°N 12.483167°E﻿ / 41.9008750; 12.483167

特里維噴泉
 **特里維噴泉**（粵拼：dat6 lei5 wai4 pan3 cyun4）
（意大利文：**Fontana di Trevi**）係意大利拉素羅馬嘅噴泉，亦係羅馬嘅地標。1732年動工，1762年起好，位置喺特里維（意大利文：Trevi）區中心。佢既係羅馬最大嘅巴洛克風格噴泉，又係世界上最著名嘅噴泉。羅馬當地市民同遊客成日嚟嗰度許願。

噴泉有49.15米（161呎，147尺）長，29.18米（96呎，88尺）闊，26.3米（86呎，79尺）高；建築風格屬石制範疇。

註
-

1. ↑  歐姿速描色彩鮮 世運旅遊
2. ↑  "Trevi Fountain". *TreviFountain.net*. 原著喺2017年9月10號歸檔. 喺2016年8月25號搵到.

連出去
---

|  |  |
| --- | --- |
|  | 維基同享有多媒體嘅嘢： **Trevi Fountain** |

* "Aerial view of Trevi Fountain". *Google Maps*. 喺6 August 2007搵到.The fountain is the blue rounded rectangle in the centre of the photo, just west of the Quirinal Palace.
* Roman Bookshelf – Trevi Fountain – Views from the 18th and 19th centuries
* Trevi Fountain Virtual 360° panorama and photo gallery.
**特許權稅**（selective sales taxes），亦稱**特殊貨物稅**、**選擇性銷售稅**、**貨物稅**、**工商稅**（Excise Tax），係指對一定範圍商品所課征嘅特殊銷售稅。其中包括三個主要類別：奢侈稅（luxury excises）、限製消費稅（sumptuary excises）及利益相關稅（benefit-based excise）。政府基於一定財政及公共目的而對一啲特殊類型嘅商品及服務征收嘅特殊稅種。

分類
--

### 奢侈稅

奢侈稅係指對顯著具有特定能力嘅群體，就其購買及使用特殊稅收嘅消費品而征收嘅高額稅。其包括購買珠寶、遊艇、豪華轎車。其主要為累進稅。喺美國，基於１９９０年嘅綜合預算調解法案（英文：Omnibus Budget Reconciliation Act of 1990），美國聯邦政府負責對該類商品征收該稅奢侈稅。

### 限製消費稅

限製消費稅旨喺對一啲有害商品征收高額稅收，其主要包括煙草同酒精。但係由於該種稅收嘅方式通常冇彈性，其導致對該種稅收是否真正達到唔鼓勵消費嘅質疑（比如吸煙者通常唔會因為呢個種稅收而導致戒煙）。喺美國，限製消費稅通常為累退稅，其原因主要為：低收入人群選用高質量酒精或煙草嘅趨勢較高收入人群而言更強；基於此類稅種為單位稅（而非價值稅），而其中產品嘅含量會有變化（比如產品中嘅酒精同煙草嘅含量）。

喺一啲國家同地區，被視為合法嘅賭博、性交易、槍支交易通常被征收高額嘅限製消費稅。

### 利益相關稅

此類稅種為特殊利益群體而征收嘅稅收，其假設為對一啲產生特別類型服務嘅特定人群而征收嘅稅費，並且此類消費所產生嘅稅應當歸於財政而非特別嘅服務中，比如電單車燃油稅、飛機燃油稅。

1. ↑  〈Excise tax - 貨物稅〉. *terms.naer.edu.tw*. 原著喺2019-09-22歸檔. 喺2019-09-22搵到.
2. ↑  電子版香港法例. 〈《中華人民共和國香港特別行政區政府與美國政府關於稅項資料交換嘅協定》第一至十一條〉 (PDF). *www.elegislation.gov.hk*. 原著喺2016-08-20歸檔. 喺2022-01-20搵到.
3. ↑  Robert D. Lee, Jr (2008). *Public Budgeting Systems* (英文). Sudbury, Massachusetts, USA: Jones and Bartlett Publishers. pp. 111. ISBN 978-0-7637-4668-1. `{{cite book}}`: Unknown parameter `|coauthors=` ignored (`|author=` suggested) (help)
4. ↑  Davie, B. (2005). *Luxury Taxes* (英文). Urban Institute Press. pp. 245–247. `{{cite book}}`: Cite has empty unknown parameter: `|coauthors=` (help)
5. ↑  Robert D. Lee, Jr (2008). *Public Budgeting Systems* (英文). Sudbury, Massachusetts, USA: Jones and Bartlett Publishers. pp. 112. ISBN 978-0-7637-4668-1. `{{cite book}}`: Unknown parameter `|coauthors=` ignored (`|author=` suggested) (help)
6. ↑  Robert D. Lee, Jr (2008). *Public Budgeting Systems* (英文). Sudbury, Massachusetts, USA: Jones and Bartlett Publishers. pp. 115. ISBN 978-0-7637-4668-1. `{{cite book}}`: Unknown parameter `|coauthors=` ignored (`|author=` suggested) (help)
姤卦
**姤卦**，或者就咁叫**姤**，係六十四卦之中嘅第卌四卦。佢上卦係乾卦，代表天，即係☰ ；下卦係巽卦，代表風，即係☴ 。所以，姤卦就畫成䷫。為咗方便記住卦象，佢有個名叫**天風姤**。

卦辭
--

女壯，勿用取女。

彖曰：姤 ，遇也，柔遇剛也。勿用取女，不可與長也。 天地相遇，品物咸章也。 剛遇中正，天下大行也。 姤之時義大矣哉！

象曰：天下有風，姤；后以施命誥四方。

爻辭
--

初六：系于金柅，貞吉，有攸往，見凶，羸豕孚踟躅。

九二：包有魚，無咎，不利賓。

九三：臀無膚，其行次且，厲，無大咎。

九四：包無魚，起凶。

九五：以杞包瓜，含章，有隕自天。

上九：姤 其角，吝，無咎。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**青洲社屋**響澳門半島花地瑪堂區青洲大馬路，係屬於房屋局嘅經濟房屋。

背景
--

青怡大廈由兩座樓高三十四層嘅塔樓組成（包括地面層RC），合共提供七百七十個經濟房屋單位，包括一房一廳（T1）單位一百二十個，兩房一廳（T2）單位有五百二十四個，三房一廳（T3）單位有一百二十六個。其中，有六百五十個單位畀萬九公屋隊伍合資格家團預配，其餘一百二十個單位作為多戶型經濟房屋申請，畀合資格家團選購。青怡大廈嘅𨋢已經配備點字制同發聲裝置，方便殘疾人士出入。大廈除咗住宅外，重設有衛生中心、公眾停車場之類嘅設施，提供一百八十三個輕型汽車泊車位同二百八十六個電單車泊車位。

2016年7月18號，房屋局分批安排青怡大廈經濟房屋嘅預約買受人（姐係準業主）搞上樓手續，包括畀層樓嘅錢、攞鎖匙、搞管理合同同畀相關費用等。為咗方便住戶查詢同知道入住要注意嘅事項，房屋局已經將相關資訊上載到房屋局網頁。房屋局將會響今季完成嗮六百五十個具備條件嘅預約買受人搞上樓手續。

2017年8月16號，房屋局加緊跟進經濟房屋家團嘅做契工作，爭取今年為具備做契條件嘅「萬九輪候家團」進行資格審查同發出許可書。局方已經提前發函通知六百三十四個青怡大廈預約買受人提交做契用到嘅文件，跟進審查工作。隨著物業登記局完成青怡大廈分層所有權設定嘅確定性登錄，房屋局向青怡大廈經濟房屋首批二百個合資格家團簽發買賣公證書（俗稱做契）嘅許可書，正按次序委託私人公證員跟進做契工作，同時加緊審查其餘個案嘅做契資格。「萬九輪候家團」入面已經簽咗預約買賣合同嘅有六千九百八十二個家團，截至16號，房屋局已經發函通知六千九百四十二個預約買受人提交做契用到文件，至今已經向五千七百四十二個永寧廣場大廈、湖畔大廈、安順大廈、居雅大廈、業興大廈、青葱大廈同青怡大廈嘅家團發出許可書，其中，已經委託私人公證員嘅簽契數量有五千三百五十六個，有四千四百二十四個家團已經完成簽契，正係到排緊簽契嘅家團有六百八十六個。

事件
--

2016年11月16號朝早洗水池，二十樓多個住戶單位出現水浸。經過了解發現響騎樓嘅大廈公共渠口嘅出水口不停有水湧出，水位高過門框。管理公司就話洗水池期間懷疑因為水量過大，積水從騎樓去水口湧翻入屋，部分業主屋企入面家私、電器全部浸濕，損失慘重。

攷
-

1. 1 2  （繁體中文）青怡大廈經濟房屋首批預約買受人上樓，新聞局，響2016年7月18號搵到。
2. ↑  （繁體中文）房屋局已向青怡大廈預約買受人發出做契許可書，新聞局，響2017年8月16號搵到。
3. ↑  （繁體中文）經屋又出事 大廈洗水池住戶水浸屋，巴士的報，響2016年11月17號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**世界三大夜景**係日本「夜景觀光Convention Bureau」主辦嘅專門研究夜景對旅遊業影響嘅夜景峰會。主辦單位根據問卷同埋實地調查後決定結果，香港、函館同埋那不勒斯成為世界三大夜景嘅合稱。

香港
--

內文：維多利亞港同幻彩詠香江
由太平山望落維多利亞港，圖下面係香港島嘅中環、灣仔，圖上面係九龍半島。
香港一向都有東方之珠嘅稱號，最著名嘅係維多利亞港夜景。維港兩岸係香港最繁忙嘅中心商業區，入夜後兩岸嘅摩天大廈都會亮起五彩繽紛嘅燈光，加上大廈外牆嘅廣告牌及附近住宅嘅照明燈光，構成一片美麗嘅夜景。
2004年開始，香港旅遊發展局定期舉辦幻彩詠香江燈光匯演，更被列入健力士世界紀錄大全。

維多利亞港夜景全景 幻彩詠香江

函館
--

從函館山觀看函館夜景
函館係日本北海道南部嘅一個港口城市，從函館山可一眼望到整個函館市嘅夜景。同香港不同嘅地方係函館嘅夜景係近似對稱嘅，而香港則係立體。

那不勒斯
----

從卡馬爾多利觀看那不勒斯夜景
那不勒斯又譯為那波利或拿坡里，係南意大利最大嘅港口城市。那不勒斯灣嘅夜景同函館一樣，都係比較平面嘅，遊客可以響卡馬爾多利（Camaldoli）山上觀看夜景。

參考
--

1. ↑  TVB 旅遊網·旅遊情報·義大利 TVB 旅遊網·旅遊情報·函館 網路城邦週報·世界三大百萬夜景
響新九龍嘅**青山道**同響新界嘅**青山公路**夾埋係全香港最長嘅路。由深水埗開始，連住新界南西北三個地區。亦都係香港早期嘅遠程道路，方便英國接收新界管治。不過無論邊度，條路嘅英文名都係叫Castle Peak Road。

名
-

路名之所以叫青山，皆因佢最西貼近新界青山，而家下隔籬呢一帶屯門聚居地，英國人叫佢做Castle Peak，所以中文順理成章叫青山。

原本成條路都叫做青山道。後尾除咗新九龍荔枝角、長沙灣同深水埗呢段，全部都改名做青山公路。

青山公路響元朗市區一段正式叫青山公路 - 元朗段，俗稱元朗大馬路。

綫
-

### 新九龍

內文：青山道 (市區段)
青山道以深水埗大埔道交界做起點，響九龍一帶山腳向西行，經過長沙灣，去到荔枝角。青山道兩邊多數係舊樓，而近荔枝角嗰邊就係工業區。響荔枝角就向北走，走向蝴蝶谷出新界。

### 新界

屯門新墟附近一段青山公路
青山道一離開新九龍，就叫做青山公路。佢先北上下葵涌個山谷，走到上葵涌，再去荃灣。

跟住沿住新界大陸東南岸西行，行過油柑頭、汀九、深井、青龍頭、大欖、小欖、掃管芴、三聖就去到屯門，即係舊時青山。

再向北走，就過藍地、洪水橋同屏山，咁就去到元朗。元朗北走凹頭，過米埔、新田、白石拗同古洞，最尾就去到終點上水。
《**新華字典**》（粵拼：san1 waa4 zi6 din2；簡化字：**新华字典**）係中國大陸地區，由中國社會科學院語言研究所編著，商務印書館負責出嘅一本權威性最犀利嘅細型現代漢語規範字典，入面有簡繁對照同中國大陸嘅漢語拼音、臺灣嘅注音符號。而家最新出到第11版。

新華字典喺各個中國大陸嘅小學一年級入學之後，發書時必發嘅字典之一；亦係世界上最受歡迎嘅字典同最多人買嘅書。

歷史
--

字典喺1950年5月23號由國家出版總署（今日嘅國家新聞出版廣播電影電視總局）副署長葉聖陶急召北京大學校長，商議其中文系主任魏建功到國家出版總署編審局搞咗新華辭書社，出手解決嗰時炒得好犀利嘅「中國究竟有幾多個漢字」問題。1953年，第一版《新華辭典》正式面世，嗰時由人民教育出版社印。最初按注音順序嚟排，後嚟改成漢語拼音字母順序嚟排。從1957年開始改由商務印書館重新編排出版，從而逐漸形成中國大陸嘅熱門字典之一。

雖然文革初期受破四舊浪潮影響而停止出版，但1970年11月，受到周恩來指示影響，字典喺1971年恢復出版，嗰時收錄啲字反映咗文革嘅特色味道直到1979年先至唔要。

中國改革開放之後，字典按國家形勢變化而修訂咗好多次，從1992年開始用咗現代漢語通用字表出現過嘅字，2000年出咗漢英雙解新華字典。2004年改成用B6紙嘅大字印刷版。2011年正式出第11版，入邊加咗1500幾個繁體字。

健力士世界紀錄大全官方喺2016年4月12號宣佈，新華字典係世界上最受歡迎嘅字典同最多人買嘅書。到2015年7月28號為止，一共賣咗5.67億本。

註
-

1. 1 2 3  〈《新华字典》获两项吉尼斯世界纪录〉. 中国新闻网. 2016年4月13日. 喺2016年4月13日搵到.
2. 1 2 3  "GUINNESS WORLD RECORDS ANNOUNCES XINHUA DICTIONARY AS THE "MOST POPULAR DICTIONARY" AND THE "BEST-SELLING BOOK (REGULARLY UPDATED)"". Guinness World Records. 2016-04-12.
3. ↑  〈追忆上世纪五十年代人教版《新华字典》〉. 中华读书报 A4版. 2015-02-04. 歸檔時間2015-02-07. 喺2016-04-14搵到.`{{cite news}}`: CS1 maint: bot: original URL status unknown (link)
4. ↑  金欣欣 (2009). 〈周恩来总理与《新华字典》1971年修订重排本〉 (pdf). 《南阳师范学院学报(社会科学版)》. **8** (8): 71–76.`{{cite journal}}`: CS1 maint: url-status (link)
5. ↑  〈新华字典新增1500余繁体字 专家称为适应读者需求〉. 中国新闻网. 2011-07-15.

| * 睇
* 傾
* 改
中文辭書 |
| --- |
| 前近代 | 

|  |  |
| --- | --- |
| 字典 | 
* 說文解字
* 玉篇
* 干祿字書
* 類篇
* 龍龕手鑑
* 五音篇海
* 字彙
* 字彙補
* 正字通
* 康熙字典
* 新撰字鏡
* 類聚名義抄
* 異體字辯
* 和字正俗通

 |
| 訓詁 | 
* 爾雅
* 小爾雅
* 廣雅
* 埤雅
* 方言
* 釋名

 |
| 韻書 | 

|  |  |
| --- | --- |
| 中古音 | 
* 切韻
* 唐韻
* 廣韻
* 集韻
* 五音集韻

 |
| 近古官話及科舉詩韻 | 
* 蒙古字韻
* 中原音韻
* 洪武正韻
* 禮部韻略
* 平水韻
* 古今韻會舉要
* 佩文韻府

 |
| 地方韻書 | 
* 分韻撮要（粵語）
* 戚林八音（閩東語）

 |

 |

 |
| 現當代 | 

|  |  |
| --- | --- |
| 字典 | 
* 宋元以來俗字譜
* 新華字典
* 中華大字典
* 漢語大字典
* 中華字海

 |
| 辭書 | 

|  |  |
| --- | --- |
| 標準書面 | 
* 辭源
* 辭海
* 現代漢語詞典
* 漢語大詞典
* 現代漢語規範詞典
* 新華詞典
* 教育部國語辭典
* 國語活用辭典

 |
| 方言及域外 | 
* 現代漢語方言大詞典
* 廣州音字典
* 廣州話正音字典
* 大漢和辭典

 |

 |

 |
| 佚書 | 

|  |
| --- |
| 
* 字林
* 捜真玉鏡
* 川篇
* 餘文

 |

 |
搵緊第二樣意思嘅話，請睇〈**葡京 (搞清楚)**〉。

**新葡京酒店**（粵拼：san1 pou4 ging1 zau2 dim3；英文：**Grand Lisboa Hotel**；葡文：**Hotel Grande Lisboa**），簡稱**新葡京**。球狀部分叫**萬象球**，舖滿液晶體顯示屏，蓮花外型設計部分高 260 米，共 58 層；有 431 間客房，號稱以七星級標準設計，政府評之以最高嘅五星豪華級。

**新葡京娛樂場**（粵拼：san1 pou4 ging1 yu4 lok6 cheung4；英文／葡文：**Casino Grand Lisboa**），俗稱**新葡京賭場**，開張時設 240 張賭台同 480 部老虎機。

該項目共秏資四十四億澳門元。

醜聞
--

*（股東或／及疊碼仔）*黃山*（借或／並盜）*用金麟貴賓會等賭廳嘅名義，大量集資，到咗2014年4月中旬，連人帶錢失咗蹤*（；金額可能係八十億至一百億［香港元或澳門元］；佢着草嘅原因，可能係中共中央打擊貪污政策雷厲風行以及靠山冧檔，搞到資金鏈斷裂）*；嗰筆數先前主要擺喺金麟貴賓會入面，（响1976年出世嘅貴州凱里男人）黃山個户口道。黃山走佬嘅消息通咗天之後，有大把同佢無關嘅賭客，拿拿臨由該會攞走自己嘅存款，搞到檔嘢擠提；俾佢掠咗水嘅人，亦紛紛上門追數；金麟貴賓會嘅生意隨之一落千丈。聲稱俾拍檔黃山呃咗十一億*（香港元或澳門元）*，（大約四十歲嘅）穆姓大陸女人，都要求金麟貴賓會向佢還錢；（响1956年喺香港出世嘅男人，）老世何大志話冇得代黃山磅水，不過畀佢帶客人去該會賭錢，從中賺返筆嚟補償……起初講掂咗數。跟住，穆女士發覺噉樣冇乜錢賺……終於响2014年10月5號，佢同埋澳門猛人「細福」，帶住過百個大漢，闖入新葡京娛樂場嘅金麟貴賓會，要求交出*（一個叫）*「阿昌」*（嘅賭客或／及疊碼仔）*；嗰班友之中有古惑仔同講普通話嘅大陸東北佬，喺嗰道喊打喊殺，除咗阻止客人賭錢，重要搶走埋職員嘅電話，恐嚇咪報警——否則就跟佢哋返屋企，更喺賭場周圍把守，氣氛緊張。何大志聯絡唔到阿昌，急急腳噉*（响同日或翌日）*趕到現場……穆女士向佢攤牌——既要攞人，亦要何大志交哂成個金麟貴賓會畀佢揸旗……雙方傾軭咗，之後黑幫多次去晒馬同阻住個架步做生意，不過賭場看更由始至終都䄂手旁觀……後嚟，有兩個司警喺該賭廳外長期駐守，名義上係要防止啲人搞事，實際上整到個架步更加難揾食——無論客人係嚟提款定係賭錢，都會被扚去司法廳盤問。澳門博彩股份有限公司行政總裁蘇樹輝，話畀何大志聽，金麟呢個名已經壞哂，要將金麟貴賓會同金麟娛樂一人有限公司改名，先至有得留低；何大志唔肯，指重有*（兩億至五億［香港元或澳門元］嘅）*債未收返——個名唔同咗嘅話，債仔就唔會還錢。賭場以賭廳响2014年11月嘅業績唔達標為理由，罰款一千*（多）*萬*（香港元或澳門元）*，對方唔就範……响同月，新葡京娛樂場入面嘅金麟貴賓會，卒之摺埋咗，場地收返；然而，有異於行內慣例，賭場唔肯將賭廳揸住，面額為一百五十多萬香港元，該博彩公司場內*（該）*賭廳專用嘅泥碼，用錢收返。雙方反哂面，好快搞到對簿公堂；何大志經營之*（七間，其中六間係佢獨資嘅）*賭廳，捱唔過呢一連串打擊，統統執哂笠，然而官司繼續打落去。本段消息多數出自記者研究，以及由何大志告知傳媒；澳門博彩股份有限公司唔多願意向新聞界解釋呢壇嘢。

趣聞
--

如同葡京酒店，坊間有唔少所謂新葡京整成咗風水陣嘅分析。

美國有線電視新聞網請咗班建築界代表，响2011年評選出世界上最具代表性嘅二十座摩天大樓，新葡京位列十二。

响2012年，《電訊報》揀出全球二十間最醜怪酒店，新葡京排第十二。

喺《香港澳門米芝蓮指南2016》，天巢法國餐廳及8餐廳獲得三星評分，畀大廚嘅評分為一星；現時三者所得之評分，同當時嘅一樣。日夜咖啡室內粥麵區有賣一根麵，重配埋甩麵表演。

濠博新聞响2021年8月18號引述消息人士報道：有個大陸賭客响2021年8月17號，喺新葡京娛樂場，經老虎機贏咗大約三百萬*（香港元或澳門元）*，不過到佢出示證件領獎時，因被發現逾期逗留，而俾警察扚走咗；由於入境方式合法，賭場係會用支票派彩畀佢嘅。

註解
--

正文用到斜體字嘅多處，皆有消息衝突。

參考
--

1. ↑  sjmadmin. 〈澳博熱烈慶祝澳門新葡京酒店今日盛大開幕嶄新地標展望澳博之成就與發展〉. *www.sjmholdings.com* (臺灣中文). 喺2021-07-22搵到.
2. ↑  〈關於新葡京酒店 | 澳門新葡京酒店〉. *www.grandlisboahotels.com* (繁體中文). 喺2021-07-22搵到.
3. ↑  〈新葡京酒店 - 澳門特別行政區政府旅遊局〉. *www.macaotourism.gov.mo* (繁體中文). 喺2021-07-22搵到.
4. ↑  〈澳門 入住頂級飯店 賞太陽劇團 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2008-09-24. 原著喺2021-08-26歸檔. 喺2021-07-22搵到.
5. ↑  〈新葡京賭場開幕 湧6萬人 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2007-02-11. 原著喺2021-08-26歸檔. 喺2021-07-22搵到.
6. ↑  〈"不正常"的澳门赌场贵宾厅 | 南方周末〉. *www.infzm.com*. 喺2022-08-08搵到.
7. ↑  〈澳門賭業大變奏〉. *theinitium.com* (中文). 喺2021-08-14搵到.
8. ↑  *theinitium.com*. 喺2021-08-14搵到. `{{cite web}}`: Missing or empty `|title=` (help)
9. ↑  〈【賭王逝世】舊葡京風水陣威足40年 回歸後澳博由龍頭慘變龍尾 ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-06-21搵到.
10. ↑  〈全球20地標大樓 新葡京入選 - 香港文匯報〉. *paper.wenweipo.com*. 喺2021-07-22搵到.
11. ↑  〈全球最醜20家飯店 各有特色 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2012-11-13. 原著喺2021-08-26歸檔. 喺2021-07-22搵到.
12. ↑  〈米其林推澳門街頭小吃 台灣胡椒餅上榜 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2015-11-05. 原著喺2021-08-26歸檔. 喺2021-07-22搵到.
13. ↑  "Page 3 - Macau MICHELIN Restaurants - the MICHELIN Guide 澳門". *MICHELIN Guide* (繁體中文). 喺2021-07-22搵到.
14. ↑  〈【歌舞片】旋轉跳躍 這碗麵 華麗得嫑嫑的 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2017-02-25. 原著喺2021-08-26歸檔. 喺2021-07-22搵到.
15. ↑  Newsdesk (2021-08-18). 〈內地客新葡京玩角子機贏300萬 被揭逾期逗留幸仍獲派彩〉. *Allin News* (繁體中文). 喺2021-08-18搵到.

網頁
--

* 澳門新葡京酒店
新西敏市中心外圍
新西敏
**新西敏**（**New Westminster**，當地華人以前稱做**二埠**）係加拿大卑詩省嘅一座城市，喺1858年到1866年之間曾經係卑詩殖民地嘅首府。總面積15.3平方公里，2011年人口65796。

歷史
--

卑詩殖民地喺1858年成立之後，行政總部最初設喺蘭里堡（Fort Langley）。由於蘭里堡好近美國邊界，英國當局認為唔適宜做殖民地首府，就開始另外搵地方建立首府。當時重係上校嘅英軍司令慕迪（Richard Moody）認為宜家新西敏所在嘅菲沙河北岸一帶容易保衞，而且水路交通理想，日後重有發展鐵路嘅潛力，就喺1859年建議將殖民地首府搬過唻呢度。時任卑詩總督道格拉斯（James Douglas）接納伊個建議，並喺1859年2月14號宣佈將卑詩殖民地嘅首府搬唻呢度。隨後道格拉斯向倫敦申請將伊座新城市命名為「**昆士堡**」（Queensborough，意思係「女王鎮」），但係倫敦方面唔鍾意伊個名。英國維多利亞女皇最後欽定以大倫敦嘅政治核心西敏市將新城市命名為「新西敏」。「新西敏」伊個名喺1859年7月20號正式生效，而「昆士堡」就成為咗新西敏喺魯魯島上面嘅飛地嘅名。

| * 睇
* 傾
* 改
大溫哥華地區 |
| --- |
| 人口超過十萬 | 溫哥華 · 本拿比 · 列治文 · 素里 · 蘭里鎮 · 三角洲 · 高貴林 |
| 人口超過五萬 | 楓樹嶺 · 二埠/新西敏 · 北溫哥華區 · 高貴林港 |
| 人口超過一萬 | 蘭里市 · 北溫哥華市 · 匹特草原 · 滿地寶 · 西溫哥華 · 白石 |
| 人口唔夠一萬 | 晏摩亞 · 比卡拉 · 寶雲島 · 獅子灣 |
| 省府直轄地區（甲選區） | 班斯敦島 · 通道島 · 寶耶島 · 卑詩大學保留地 |
**陳秀茹**（1978年—）係香港息影女演員，1995年參選亞洲小姐後加入娛樂圈，比較有名嘅角色包括電影《古惑仔之人在江湖》入面「山雞」嘅女友同埋喺電視劇《反斗智多星》入面扮舒淇。

演藝生涯
----

佢17歲嘅時候參選亞洲小姐。雖然三甲不入，亦順利出道，更有「翻版鍾楚紅」嘅稱號。不過喺演藝生涯初期，佢多數扮演都係反叛少女角色，直到1999年加入無綫電視，機會先慢慢增加。

息影後生活
-----

後來佢息影，喺2007年跟從丈夫移居美國，但之後離婚收場。

2015年佢發現自己左胸有良性水瘤，需要治療，去到2016年又發現乳房有異常硬塊，經化驗後證實患上乳癌，同時發現下巴位置有皮膚癌。之後佢喺美國進行切除胸部癌細胞組織，並裝上義乳。之後，佢將自己嘅抗癌經歷代入到角色自己所寫嘅小說入面嘅角色，而小說就喺2017年推出。

參考
--

1. 1 2 3 4 5  〈【禍不單行】陳秀茹乳癌皮膚癌食藥嘔到崩潰 絕世好前夫共患難分擔醫藥費 - 晴報 - 娛樂 - 中港台〉. *skypost.ulifestyle.com.hk* (中文). 喺2022-10-20搵到.`{{cite web}}`: CS1 maint: url-status (link)
2. ↑  〈母誣陷跑私鐘、 父妹離世 陳秀茹坎坷人生〉.`{{cite web}}`: CS1 maint: url-status (link)
3. ↑  檀瑭大抗衰 (2019-12-20). 〈祸不单行！香港著名演员两度患癌 与外籍丈夫离婚如今孤身一人〉. *k.sina.cn*. 喺2022-10-20搵到.
4. ↑  ETtoday新聞雲. 〈山雞女友同時罹乳癌和皮膚癌 《古惑仔》女星暴瘦曝光 | ETtoday星光雲 | ETtoday新聞雲〉. *star.ettoday.net* (繁體中文). 喺2022-10-20搵到.
5. ↑  〈【樂觀抗癌】單身陳秀茹唔排除閃婚〉. 《on.cc東網》 (香港中文). 2017-04-26. 喺2022-10-20搵到.
**陳禛彌**（英文：**Jenny Chan**，原名**陳珍妮**，1984年11月28號—）係香港一新聞從業員，前無綫收費電視新聞台、互動新聞台主播。

陳禛彌2006年喺香港中文大學中文系畢業，2007年完成香港中文大學新聞及傳播學碩士課程，其後任職中視網節目主持同埋《蘋果日報》外電編輯，2007年尾轉職亞洲電視24小時新聞台出任主播，2008年尾畀人挖角去到無綫電視做新聞主播。

2011年8月16號，陳禛彌報導新聞嗰陣時將中國國務院副總理李克強讀錯做李克勤，讀錯嘅片段即時喺YouTube廣泛流傳。而佢都即時喺自己嘅微博上面道歉。2012年3月離開無線新聞部，臨走話：

>  對，我就是那個把某官說錯成某歌星的前新聞主播，你沒有找錯。  
>   
> 但說錯一個字，與我智慧並不掛鉤，所以我離開了。
> 
> 
>  – 陳禛彌, *逃離‧馳騁*
> 
> 
> 

，之後去咗壹傳媒旗下嘅免費報紙《爽報》做嘢。

攷
-

1. ↑   YouTube上面嘅陳禛彌 新聞提要 李克強 做 李克勤 令到國家副總理尊嚴受損 0:10

出面網頁
----

* 逃離‧馳騁
* 珍妮陳 - Google+
* 陳禛彌嘅新浪微博（需要註冊）
* YouTube上面嘅陳禛彌最後一次天氣報告



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**濠尚**（英文：**Nova Grand**）係澳門一個高尚住宅屋苑，喺氹仔廣東大馬路，近氹仔中央公園。由氹仔新城市發展有限公司（信德集團全資附屬公司）起。

濠尚係濠庭都會第五期項目。第五期本來起娛樂、度假、酒店、住宅於一身嘅樓盤，但係中央政府喺2008年初指示澳門政府短時間內唔可以增加賭場數目，因此將原來嘅酒店計劃改為住宅同大型綜合商場。

住宅
--

設有一個園林式會所，由8座40至44層大樓組成，有1775個住宅單位。

商場 (星皓廣場)
---------

濠尚下面有個65萬平方呎商場，樓高4層，其中有澳門第一間宜家家居。開放時間係朝早10點至夜晚10點。

* 2/F：宜家家居、food court、真點心等
* 1/F：宜家家居
* G/F：Puma、Starbucks、中國銀行分行、滙豐分行、24/7 FITNESS分店等。
* B1/F：百佳超級市場（Taste）、豐澤電器、萬寧、屈臣氏、Dr.Kong、玩具反斗城等

### 停車場

交通
--

巴士
* （廣東大馬路/濠尚）11、30、35、36、MT5
* （廣東大馬路/濠景）30、36、37、MT2、MT5

註
-

1. ↑  「Nova」喺葡萄牙文有新嘅意思，即英文「New」

|  |  |
| --- | --- |
| Stub icon | 呢篇**濠尚**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
維爾伯萊特
奧維爾萊特
1903年12月7號嘅第一次飛行
**萊特兄弟**，**奧維爾萊特**（**Orville Wright**，1871年8月19號—1948年1月30號）同埋**維爾伯萊特**（**Wilbur Wright**，1867年4月16號—1912年5月12號），通常俾人認為係第一架可操控嘅，比空氣重嘅動力飛行器嘅發明者同埋製造者（部份人認為實際上飛機嘅真正發明者係法國發明家克雷芒阿德爾）。

早期生涯同埋研究
--------

維爾伯1867年喺印第安納州嘅米爾維爾出世，奧維爾1871年喺俄亥俄州嘅代頓出世。兩兄弟都接受過中學嘅教育但都未有攞到文憑。

萊特兄弟喺代頓長大，並於1892年喺嗰度開咗一間單車維修、設計同埋製造嘅公司，以此嚟資助佢哋對於飛行越嚟越大嘅興趣。喺前人嘅研究成果嘅基礎之上，佢哋喺1899年開始咗佢哋嘅機械航空試驗。同其他人相比，萊特兄弟更加側重於加強飛行器控制技術，而唔係淨係追求動力嘅提升，嚟達到令飛行器升空嘅目的。佢哋研製咗三軸控制，並且建立咗一啲到依家重用緊嘅一系列控制原理。

萊特兄弟係揸第一架裝有引擎嘅飛機飛上天嘅人。佢哋兩兄弟感情好好，細個嗰陣時就一齊玩，大個咗之後一齊研究，終於有卓越嘅成就。

萊特兄弟吸收咗德國人製造滑翔機嘅經驗，製造咗自己嘅滑翔機。1903年，整咗用內燃機作動力嘅飛機。同年嘅12月17號喺基蒂霍克試飛成功，飛行時間達 59 秒。1908年，哥哥威爾伯駕駛一架新型飛機，創造咗飛行 140 分鐘嘅紀錄，佢哋兩兄弟個名好快就傳遍全球。

萊特兄弟雖然成功噉製造咗飛機，但係都繼續研究，以解決飛行上嘅難題。以前越洲渡洋需要經月累日，依家可以拎鐘點嚟計算路程。萊特兄弟可以話係人類航空史上嘅先驅者，帶領人類進入航空時代。 

萊特兄弟嘅早期研究係建立係當時嘅航空學嘅文獻基礎上嘅，其中就有 Lilienthal 嘅表。但係，佢哋好快就發現斯密頓系數（一個提升同埋拖拽公式中嘅變數）係錯嘅。喺佢哋嘅僱員查理泰勒建造的風洞嘅幫助下，佢哋測試咗超過兩百種唔同形狀嘅機翼，並最終制定咗佢哋自己嘅關於機翼形狀同埋空氣壓力之間嘅關係表。佢哋喺單車、齒輪、單車引擎同埋（踩單車嗰時保持）平衡等方面得到嘅經驗同埋成果，對佢哋今後喺製造機械飛機中所取得嘅成功係至重要嘅。

值得注意嘅係，喺整個研究工程中，佢哋始終一齊做嘢，因此佢哋所作出嘅貢獻亦係唔可分開嘅。

佢哋發明嘅飛機
-------

喺1900年至1902年期間，佢哋除咗進行 1000 幾次滑翔試飛外，重自己做咗 200 幾個唔同嘅機翼做咗成千次風洞實驗，修正咗李林塔爾嘅一啲錯咗嘅飛行數據，設計咗較大升力嘅機翼截面形狀。佢哋喺1903年製造咗第一架依靠自身動力進行載人飛行嘅飛機『飛行者1號』，呢架飛機嘅翼展（wing span）有 13.2 米，升降舵喺前，方向舵喺後，兩副兩葉推進螺旋槳由鏈條傳動，著陸裝置為滑橇式，裝有一副70千克重，功率 8.8 千瓦嘅四氣缸發動機。呢架航空史上有名嘅飛機，依家陳列喺美國華盛頓航空航天博物館（National Air and Space Museum）裏面。

1903年12月14號至17號，『飛行者1號』喺美國北卡羅萊納州基蒂霍克嘅一個沙丘上進行四次試飛。第一次由奧維爾萊特試飛，總共飛咗 36 米，留喺空中 12 秒。第四次由威爾伯萊特駕駛，總共飛咗 260 米，飛咗 59 秒。1906年，佢哋嘅飛機喺美國攞到專利發明權。

佢哋因為呢樣嘢喺1909年獲得美國國會榮譽獎。同年，佢哋創辦咗「萊特飛機公司」。威爾伯萊特喺1912年5月29號死，得45歲。之後，奧維爾萊特30年，令萊特飛機公司成為世界有名飛機製造商，資金高達百億美元。奧維爾萊特喺1948年1月30號死，終年76。

試飛
--

參閱
--

* 萊特飛行器
* 萊特公司

|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |